ÍNDISE ARTIGU SIRA-NIAN
PARTE IPRINSÍPIU FUNDAMENTÁL
Artigu1
Repúblika
2
Soberania no konstitusionalidade
3
Sidadania
4
Rai
5
Desentralizasaun
6
Objetivu Estadu nian7
Sufrájiu universál no multipartidarizmu
8
Relasaun internasionál
9
Simu direitu internasionál
10
Solidariedade11
Fó valór ba rezisténsia
12
Estadu no relijiaun sira13
Lian ofisiál no lian nasionál sira
14
Símbolu nasionál sira15
Bandeira Nasionál
PARTE IIDIREITU, DEVÉR, LIBERDADE NO GARANTIA FUNDAMENTÁL SIRA
TÍTULU I
PRINSÍPIU JERÁL SIRA
16
17
18
19
20
21
22
23
24
25
26
27
28

Universalidade no igualdade
Igualdade ba feto no mane
Protesaun ba labarik-oan sira
Klosan siraFerik no katuas siraSidadaun ne’ebé iha defisiénsia
Timór-oan sira iha tasi-balu
Interpretasaun kona-ba direitu fundamentál siraLei restritivu siraEstadu exesaun nianAsesu ba tribunál
Provedór Direitus Umanus no Justisa nian
Direitu ba rezisténsia no defende an rasikTÍTULU IIDIREITU, LIBERDADE NO GARANTIA IDA-IDAK NIAN

1

29
30
31
32
33
34
35
36
37
38
39
40
41
42
43
44
45
46
47
48
49

Direitu ba moris
Direitu ba liberdade, seguransa no integridade ema idaidak nianHala’o lei krime nian
Limite bá kastigu no ba medida seguransa nianHabeas Corpus
Garantia ba prosesu krime nian
Extradisaun no expulsaun
Direitu ba onra no privasidade
Labele viola uma hela-fatin no korrespondénsia
Protesaun ba informasaun ema idaidak nianFamília, kazamentu no maternidade
Liberdade ko’alia no informasaun nian
Liberdade imprensa no komunikasaun sosiál nian
Liberdade reuniaun no manifestasaun nian
Liberdade asosiasaun nian
Liberdade sirkulasaun nian
Liberdade konxiénsia, relijiaun no kultura nian
Direitu ba partisipasaun iha polítika
Direitu sufrájiu nian
Direitu petisaun nian
Defeza soberania nianTÍTULU III
DIREITU NO DEVÉR EKONÓMIKU, SOSIÁL NO KULTURÁL

50

51
52
53
54
55
56
57
58
59
60
61

Direitu ba servisu
Direitu ba greve no bandu lock-out
Liberdade sindikál
Direitu konsumidór sira-nianDireitu ba Propriedade privadu
Obrigasaun kontribuinte nian
Seguransa no tulun sosiál
Saúde
Uma hela-fatin
Edukasaun no kultura
Propriedade intelektuál
Meiu-ambiente
PARTE IIIORGANIZASAUN PODÉR POLÍTIKU NIAN
TÍTULU I
PRINSÍPIU JERÁL SIRA

62
63
64
65
66
67
68
69

Titularidade no ezersísiu podér polítiku nianSidadaun sira-nia partisipasaun polítika
Prinsípiu renovasaun nianEleisaunReferenduÓrgaun soberania nian siraInkompatibilidade
Prinsípiu kona-ba haketak podér sira

2

70
71
72
73

Partidu polítiku sira no direitu opozisaun nian
Organizasaun administrativa
Podér lokál
Publisidade atu-ofisiál sira-nianTÍTULU IIPREZIDENTE-REPÚBLIKA
KAPÍTULU IESTATUTU, ELEISAUN NO NOMEASAUN

74
75
76
77
78
79
80
81
82
83
84

Definisaun
Elejibilidade
EleisaunSimu knaar no juramentu
Inkompatibilidade
Responsabilidade ba krime no obrigasaun kona-ba konstituisaun
Auzénsia
Renúnsia husi mandatu
Mate, renúnsia ka inkapasidade permanente
Kazu exesionál siraSubstituisaun no interinidadeKAPÍTILU IIKOMPETÉNSIA

85
86
87
88
89

Kompeténsia rasik
Kompeténsia kona-ba órgaun sira seluk
Kompeténsia iha relasaun internasionál
Promulgasaun no vetu
Asaun Prezidente interinu nianKAPÍTULU III
KONSELLU-ESTADU
90
91

Konsellu-Estadu
Kompeténsia, organizasaun no funsionamentu Konsellu-Estadu
TÍTULU III
PARLAMENTU NASIONÁL
KAPÍTULU IESTATUTU NO ELEISAUN

92
93
94

Definisaun
Eleisaun no kompozisaun
ImunidadeKAPÍTULU IIKOMPETÉNSIA

95

Kompeténsia Parlamentu Nasionál nian

3

96
97
98

Autorizasaun lejislativu
Inisiativa lei nianParlamentu nia apresiasaun kona-ba lejislasaunKAPÍTULU III
ORGANIZASAUN NO FUNSIONAMENTU

99
100
101

Lejislatura
Disolusaun
Partisipasaun husi membru Governu nianKAPÍTULU IV
KOMISAUN PERMANENTE

102

Komisaun PermanenteTÍTULU IV
GOVERNU
KAPÍTULU I
DEFINISAUN NO ESTRUTURA

103
104
105

Definisaun
Kompozisaun
Konsellu-MinistruKAPÍTULU IIFORMASAUN NO RESPONSABILIDADE

106
107
108
109
110
111
112
113
114

Nomeasaun
Responsabilidade Governu nian
Programa Governu nian
Apresiasaun ba programa Governu nian
Husu votu konfiansa
Mosaun sensura nianDemisaun Governu nian
Responsabilidade kriminál husi Membru-Governu siraImunidade Membru-GovernuKAPÍTULU III
KOMPETÉNSIA

115
116
117

Kompeténsia Governu nian
Kompeténsia Konsellu-Ministru nian
Kompeténsia Membru Governu nianTÍTULU V
TRIBUNÁL SIRA
KAPÍTULU I
TRIBUNÁL SIRA NO MAJISTRATURA JUDISIÁL

4

118
119
120
121
122
123
124
125
126
127
128
129
130
131

Knaar jurisdisionál
Independénsia
Haree ba hahalok ne’ebé latuir Lei-Inan
Juís siraExkluzividade
Kategoria tribunál sira-nian
Tribunál Supremu Justisa nianHala’o knaar no kompozisaun
Kompeténsia konstituisaun no eleisaun nian
Elejibilidade
Konsellu Superiór Majistratura Judisiál nian
Tribunál Superiór Administrativu, Fiskál no Konta nian
Tribunál militár sira
Audiénsia tribunál sira-nianKAPÍTULU IIMINISTÉRIU PÚBLIKU

132
133
134

Knaar no estatutu
Prokuradoria-Jerál Repúblika nian
Konsellu Superiór Ministériu Públiku nianKAPÍTULU III
ADVOKASIA

135
136

Advogadu siraGarantia kona-ba hala’o advokasiaTÍTULU VI
ADMINISTRASAUN PÚBLIKA

137

Administrasaun Públika nia Prinsípiu Jerál siraPARTE IVORGANIZASAUN EKONOMIA NO FINANSA NIAN
TÍTULU I
PRINSÍPIU JERÁL

138
139
140
141

Organizasaun ekonomia nian
Rekursu naturál siraInvestimentu
Rai

142
143
144
145

TÍTULU IISISTEMA FINANSA NO FISKÁL NIAN
Sistema finansa nian
Banku Sentrál
Sistema fiskál nianOrsamentu Jerál Estadu nian5PARTE V
DEFEZA NO SEGURANSA NASAUN NIAN
146
147
148

Forsa Armada sira
Polísia no forsa seguransa sira
Konsellu Superiór Defeza no Seguransa nian
PARTE VIGARANTIA NO REVIZAUN LEI-INAN NIAN
TÍTULU IGARANTIA LEI-INAN NIAN

149
150
151
152
153

Fiskalizasaun preventivu kona-ba lala’ok Lei-Inan nianFiskalizasaun abstraktu kona-ba lala’ok Lei-Inan nian
Latuir Lei-Inan tan omisaun
Fiskalizasaun konkretu dalan Lei-Inan ninian
Lia-kakotun Tribunál Supremu Justisa nianTÍTULU IIREVIZAUN LEI-INAN NIAN

154
155
156
157

Inisiativa no tempu halo revizaun nian
Aprovasaun no promulgasaun
Limite materiál iha revizaun Lei-Inan nian
Limite sirkunstansiál revizaun nian
PARTE VII
LIAFUAN IKUS NO TEMPU-LEET NIAN

158
159
160
161
162
163
164
165
166
167
168
169
170

Tratadu, akordu no aliansa
Lian serbisu nian
Krime bo'ot
Hasai riku-soin latuir lei
Rekonsiliasaun
Organizasaun Judisiál iha Tempu-leet
Kompeténsia Tempu-leet Tribunál Supremu Justisa nian
Direitu uluk nian
Inu nasionál
Transformasaun Asembleia Konstituinte nianGovernu Tempu-leet Darua
Eleisaun prezidensiál 2002 ninian
Lei-Inan tama iha vigórPREÁMBULU

Timór-Leste nia independénsia iha loron 28 fulan Novembru 1975, ne’ebé Frente
Revolusionáriu Timór-Leste Independente (FRETILIN) mak proklama, sei hetan rekoñesimentu
internasionál iha loron 20 fulan Maiu tinan 2002, wainhira povu timoroan hetan libertasaun hosi
kolonializmu no okupasaun ilegál ba Pátria Maubere hosi poténsia raiseluk.

6

Elaborasaun no adosaun Konstituisaun Repúblika Demokrátika Timór-Leste nian, maktutun-a’as rezisténsia sekulár povu timoroan nian ne’ebé sai maka’as liu horik invazaun loron 7
fulan Dezembru tinan 1975.
Funu hasoru funu-maluk, hahú ho FRETILIN nia lideransa, ne’ebé loke dalan luan tan
ba partisipasaun polítika, hodi hamoris Konsellu Nasionál Rezisténsia Maubere (CNRM) iha
tinan 1987, tuir mai Konsellu Nasionál Rezisténsia Timorense (CNRT) iha tinan 1998.
Rezisténsia hala’o iha frente oin tolu.
Frente armada ne’ebé Forsas Armadas Libertasaun Nasionál Timor-Leste (FALINTÍL)hala’o ho barani tebes hodi hasa’e asaun históriku ida.
Asaun hosi frente klandestina, ne’ebé hala’o hodi matenek iha funu-maluk sira-nia leet,ne’ebé feto no mane rihun barak fó sira-nia moris, liuliu klosan sira-ne’ebé hala’o funu ho sirania moris atu bele hetan liberdade no independénsia.
Frente diplomátika, ne’ebé hala’o iha mundu raiklaran, loke dalan ba libertasaun totál.
Iha nia parte kulturál no umanu, Uma-Kreda Katólika iha Timór-Leste la para simu ho
dignidade povu tomak nia terus, hodi tau an iha povu nia leet hodi defende sira-nia direitu
kdasar.
Konstituisaun ida-ne’e reprezenta, ikusliu, omenajen ida, povu fó ho laran tomak ba
Pátria nia martir hotu-hotu.
Nune’e, Deputadu hotu Asembleia Konstituinte nian, wainhira povu hili tiha nu’udarsira-nia reprezentate lejítimu iha loron 30 fulan Agostu tinan 2001,
Hodi tuba metin ba referendu loron 30 fulan Agostu tinan 1999 ninian, ne’ebé la’o iha
Organizasaun Nasoens Unidas nia matan-okos, konfirma povu nia hakarak
rasik ba
independénsia;
Ho neon-metin duni katak iha nesesidade atu harii kultura demokrátika institusionál ida
rasik Estadu Direitu ninian, iha ne’ebé ema sei respeitu Konstituisaun, lei no instituisaun ne’ebé
povu rasik mak hili;
Hodi interpreta povu Timór-Leste nia sentimentu kle’an, nia aspirasaun no nia fé ba
Maromak;
Hateten hikas ho solenidade nia determinasaun atu halo funu hasoru forma oin-oin
tirania nian, opresaun, dominasaun no kaketak sosiál, kulturál ka tuir relijiaun, atu defende
independénsia nasionál, respeita no fó garantia ba direitus umanus, no ema sidadaun sira-nia
direitu fundamentál, atu kaer metin prinsípiu haketak podér iha Estadu nia organizasaun no harii
demokrasia sanak-barak nia regra prinsipál sira, hodi buka harii nasaun ida-ne’ebé justu noburas, hodi mós foti sosiedade ida-ne’ebé hakiak ema atu fó neon-laran ba malu nu’udar maunalin.
Asembleia Konstituinte halibur iha sesaun plenáriu iha loron 22 fulan Marsu tinan
2002, aprova no dekreta Lei-Inan Replúblika Demokrátika Timór-Leste nian ne’ebé tuirmai
ne’e:

7

PARTE I
PRINSÍPIU FUNDAMENTÁL SIRA
Artigu 1.o(Repúblika)
1.

Repúblika Demokrátika Timór-Leste katak Estadu ida-ne’ebé demokrátiku, soberanu,
ukun-an no ida-mesak, harii hosi povu nia hakarak no iha respeitu ba dignidade ema
moris idaidak nian.

2.

Loron 28 fulan Novembru tinan 1975 maka loron Proklamasaun Independénsia
Repúblika Demokrátika Timór-Leste nian.
Artigu 2.o(Soberania no konstitusionalidade)1.

Soberania haktuur metin iha povu , ne’ebé hala’o soberania ne’e tuir Lei-Inan haruka.

2

Estadu hakruuk ba Lei-Inan no lei-oan sira.

3

Lei-oan sira no hahalok seluk tan hosi Estadu no kbiit autoridade lokál sira-nian foin saiválidu wainhira sira la’o tuir duni Lei-Inan haruka.

4

Estadu rekoñese no valoriza norma no lisan rai-Timór nian ne’ebé la’ós kontra Lei-Inanno mós lejizlasaun seluk tan ne’ebé ko’alia kona-ba direitu ne’ebé mai husi lisan no
toman.
Artigu 3.o(Sidadania)

1.

Iha Repúblika Demokrátika Timór-Leste nia laran iha sidadania nanis no sidadania
husun.

2.

Sidadaun nanis Timór-Leste nian maka ema ne’ebé moris nanis iha rai nasionál laran:
a)
b)
c)

oan sira-ne’ebé aman ka inan moris iha Timór-Leste;
oan sira-ne’ebé inan-aman laiha, nasionalidade eh rai moris-fatin lahatene;
oan sira-ne’ebé aman ka inan ema raiseluk, ne’ebé idade liu ona tinan sanulu resin
hitu, no sira rasik hili sai timoroan;3.

Sidadaun nanis Timór-Leste nian mós sira-ne’ebé, biar moris iha rai-liur, sira-nia aman
ka inan, timoroan.

4.

Lei-oan mak sei regula kona-ba akizisaun, lakon no hetan filafali sidadania, nune’e mós
sidadaun sira-nia rejistu no prova.
Artigu 4.o
(Rai)

8

1. Rai Repúblika Demókratika Timór-Leste nian halo parte rai-foho nia luan no naruk nokle’an zona tasi nian no kalohan-laran tuka-ba rai-ketan nasionál sira, ne’ebé tuir liak-tuan
tama hotu iha klees loro-sa'en tasi-le’un Timór nian, rai-le’un Oe-Kusi Ambenu, tasi-le’unAtauru no tasi-le’un Jaku.
2. Lei-oan sei hametin no hatuur kona-ba luan no rohan we rai-laran nian, zona ekonómiku
eskluzivu (haketak tasi mutin no metan) no Timór-Leste nia direitu iha zona tatutan noplataforma kontinentál.
3. Estadu la taka matan ba Timór-oan nia rai rohan ida eh ba direitu soberania ne’ebé nia
hala’o, hodi lahalo aat ba ratifikasaun kona-ba rai-ketan.
Artigu 5.o(Desentralizasaun)
1. Estadu respeita, iha nia organizasaun rai-laran nian, kona-ba PRINSÍPIU atu fahe kbiit
Administrasaun Públika nian.
2. Lei-oan maka hatuur no hametin karakterístika eskalaun oin-oin rai-laran nian, no mós
kompeténsia administrativu órgaun sira-ne’e nian.
3. Oe-Kussi Ambenu no Atauro, sira hetan tratamentu administrativu no ekonómiku espesiál.
Artigu 6.o(Objectivu Estadu nian)
Estadu nia objetivu fundamentál sira maka ne’e:a) Defende no garante nasaun nia soberania;b) Garante no promove sidadaun sira-nia direitu no liberdade fundamentál, no respeitu ba
Estadu nia prinsípiu kona-ba direitu demokrátiku;c) Defende no garante demokrasia polítika no partisipasaun populasaun nian kona-ba
rezolusaun problema nasionál sira;d) Garante dezenvolvimentu ba ekonomia, ba progresu siénsia no téknika;e) Harii sosiedade ida-ne’ebé hatuur iha justisa sosiál, hodi hakiak sidadaun sira-nia moris
di’ak ba isin no ba klamar;f) Proteje didi’ak meiu-ambiente no boli nafatin riku-soin rai nian;g) Hakatak no haloko povu timoroan nia personalidade no nia liman-rohan kulturál.
h) Harii no haburas relasaun di’ak no harosan (kooperasaun) ho povu no ho estadu hotuhotu;i) Promove dezenvolvimentu ida-ne’ebé nakait kabeer ba setór oioin no rejiaun sira, nomós fahe loloos produtu nasionál nian;j) Hamoris, promove no garante biban no leet ne’ebé hanesan ba ema feto no mane.
Artigu 7.o(Sufrájiu universál no multipartidarizmu)
1. Povu hala’o nia kbiit polítiku liu hosi sufrájiu universál livre, diretu, sekretu no
periódiku, no liu husi forma seluk tan ne’ebé hakerek ona iha Lei-Inan.

92. Estadu fó valór ba partidu polítiku sira-nia kontribuisaun atu povu hakatak-sai nia
hakark rasik tuir organizasaun, no ba sidadaun nia partisipasaun demokrátiku ihahahalok ukun nian iha nasaun laran.
Artigu 8.o(Relasaun internasionál)
1. Repúblika Demokrátika Timór-Leste hala’o relasaun internasionál hosi prinsípiu
independénsia nasionál, kona-ba ema hotu nia direitu, povu nia hili rasik atu ukun an,soberania permanente povu nian kona-ba nia riku-soin no rekursu naturál sira, kona-ba
protesaun ema hotu-hotu nian, direitu kona-ba respeitu malu ba idaidak nia soberania,
integridade rai-laran nian no igualdade entre Estadu sira no labele halo interferénsia iha
Estadu idaidak nia lia rai-laran nian.
2. Repúblika Demokrátika Timór-Leste halo relasaun di’ak no harosan ho povu hotu-hotu, atu
hakotu lia didi’ak kona-ba konflitu sira, hatún kilat jerál, simultáneu no kontroladu, harii
sistema seguransa koletivu no hakiak orden ekonómiku internasionál foun ida atu bele kaer
metin dame no justisa iha povu hotu-hotu nia relasaun ba malu.
3. Repúblika Demokrátika Timór-Leste hala’o relasaun privilejiadu ida ho nasaun hirak ne’ebé
ko’alia lian ofisiál portugés.

4. Repúblika Demokrátika Timór-Leste hala’o nafatin nia relasaun babelun espesiál no ho
harosan ho nasaun viziñu sira no ho nasaun hirak ne’ebé iha rejiaun laran.
Artigu 9.o(Simu Direitu Internasionál)
1. Orden jurídika Timór nian adopta PRINSÍPIU sira direitu internasionál jerál nian eh hotuhotu nian.
2. Norma sira-ne’ebé mai iha konvensaun, tratadu no akordu internasionál sira-nia laran vigora
iha orden lei railaran nian, wainhira hetan aprovasaun, ratifikasaun eh adezaun hosi órgaun
kompetente idaidak no wainhira publika tiha ona iha jornál ofisiál.
3. Norma sira-ne’e sei la iha folin, sira latuir karik konvensaun no akordu internasionál sirane’ebé lei Timór nian simu tiha ona.
Artigu 10.o(Solidariedade)
1. Repúblika Demokrátika Timór-Leste mós solidáriu ho povu hotu-hotu ne’ebé luta ba
libertasaun nasionál.
2. Repúblika Demokrátika Timór-Leste fó azilu polítiku, tuir lei haruka, ba ema raiseluk sirane’ebé persigidu tanba sira-nia luta ba libertasaun nasionál no sosiál, defeza ba direitus
umanus, demokrasia no dame.
Artigu 11.o(Fó valór ba Rezisténsia)
1. Repúblika Demokrátika Timór-Leste rekoñese no fó valór ba povu Maubere nia rezisténsia
tinan atus ba atus hasoru dominasaun hosi railiur no mós ba sira hotu ne’ebé fó
kontribuisaun hodi luta ba independénsia nasionál.

10

2. Estadu rekoñese no valoriza Uma-Kreda Katólika nia partisipasaun iha prosesu ba
libertasaun nasionál Timór-Leste nian.
3. Estadu asegura protesaun espesiál ba mutiladu funu nian, oan-kiak no mós sira seluk tan
ne’ebé fó-an tomak ba luta independénsia no soberania nasionál nian, no proteje mós sirahotu ne’ebé partisipa ona iha Rezisténsia hodi hasoru okupasaun hosi raiseluk, tuir lei
haruka.
4. Lei maka define kona-ba mekanizmu atu fó omenajen ba asuwa’in nasionál sira.
Artigu 12.o(Estadu no relijiaun sira)1. Estadu rekoñese no respeita fiar oin-oin, ne’ebé sira-nia organizasaun iha liberdade atu hala’oatividade relijiozu sira, ne’ebé buka halo tuir nafatin Lei-Inan no lei- oan sira.
2. Estadu hala’o knaar hamutuk ho instituisaun fiar relijiaun oin-oin, ne’ebé hakarak serbí ba povu
Timór-Leste nia di’ak.

Artigu 13.o(Lian ofisiál no nasionál)
1.Repúblika Demokrátika Timór-Leste nia lian ofisiál maka Tetun no Portugés.
2. Estadu valoriza no dezenvolve Tetun no lian nasionál sira seluk.
Artigu 14.o(Símbolu nasionál sira)1. Símbolu Repúblika Demokrátika Timór-Leste nian maka bandeira, emblema no inu nasionál.
2. Lei-oan maka aprova emblema no inu nasionál.
Artigu 15.o(Bandeira nasionál)
1. Bandeira nasionál nia forma maka retangulár no triángulu izóseles rua hosi hun hanesan,ne'ebé tetek malu, ida metan nia aas ho baluk-tolu ida (1/3) hosi komprimentu ne’ebé hatetek
iha kór kinur nia leten no nia aas hanesan ho komprimentu sorin balu bandeira nian. Iha
triángulu kór metan nia klaran iha fitun mutin no sanak lima nu’udar naroman ne’ebé
hatudu dalan. Fitun-mutin nia sanak ida fila ba bandeira nia parte leten hosi liman karuk.
Parte balun hosi bandeira nian iha kór mean.
2. Kór hirak ne’e reprezenta:• Kinur - kolonializmu nia ain-fatin• Metan - nakukun ne’ebé presiza halakon• Mean - funu ba libertasaun nasionál• Mutin - dame.
PARTE IIDIREITU, DEVÉR, LIBERDADE NO GARANTIA FUNDAMENTÁL SIRA

11TÍTULU I
PRINSÍPIU JERÁL SIRA
Artigu 16.o
(Universalidade no igualdade)
1. Sidadaun hotu-hotu hanesan iha lei nia oin, no mós iha direitu no obrigasaun hanesan.
2. Labele halo diskriminasaun ba ema ida tanba nia kulit, nia rasa, nia estadu sivíl, nia seksu,
orijen étniku, nia lian, pozisaun sosiál eh ekonómiku, hanoin polítiku ka ideolojia, relijiaun,
instrusaun eh nia kondisaun fízika eh mentál.
Artigu 17.o(Igualdade ba feto no mane)
Feto no mane iha direitu no obrigasaun hanesan iha moris família, kulturál, sosiál, ekonómiku
no polítiku nia laran.
Artigu 18.o(Protesaun ba labarik-oan sira)1. Labarik sira iha direitu ba protesaun espesiál husi família, komunidade, no mós estadu, liuliu hasoru hahalok hotu hanesan la tau-matan, diskriminasaun, violénsia, opresaun,
abuzu seksuál no explorasaun.
2. Labarik sira hetan direitu hotu-hotu ne’ebé mundu rekoñese, hanesan direitu sira-ne’ebé
hakerek ona iha konvensaun internasionál, ne’ebé estadu aprova no simu ona ka ratifika
filafila.
3. Labarik hotu-hotu ne’ebé moris iha kazamentu nia laran ka lae, iha direitu hanesan kona-ba
protesaun sosiál.
Artigu 19.o
(Klosan sira)1. Estadu foti no fó barani ba klosan no feto-raan sira, atu sira bele hako’ak metin unidade
nasionál, bele harii fali, tuba no haburas nasaun ne’e.
2. Estadu sei halo buat hotu-hotu ne’ebé nia bele, atu tulun edukasaun, saúde, formasaun
profisionál ba klosan sira.
Artigu 20.o
(Katuas no Ferik sira)
1. Sidadaun sira-ne’ebé ferik no katuas (terseira idade), iha direitu ba protesaun espesiál hosi
Estadu.
2. Polítika ba ema ferik no katuas sira-ne’ebé terseira idade, sei loke leet ba sira-nia
partisipasaun iha moris sosiál, ekonómiku, kulturál, atu nune’e bele moris ho dignidade iha
komunidade nia laran.

12Artigu 21.o(Sidadaun ne’ebé iha defisiénsia)
1.

Sidadaun ne’ebé iha defisiénsia fíziku eh mentál iha direitu no mós obrigasaun hanesan
sidadaun sira seluk, maibé sira sei la hala’o knaar hirak ne’ebé sira labele hala’o tanba de’it
sira-nia defisiénsia.

2.

Estadu, wainhira bele, promove protesaun ba sidadaun sira-ne’ebé iha defisiénsia, tuir lei
haruka.
Artigu 22.O
(Timór-oan sira iha tasi-balu)

Sidadaun sira-ne’ebé hela eh tuur iha rai tasi-balu iha protesaun hosi Estadu kona-ba sira-nia
direitu, no sei hakruuk ba obrigasaun ne’ebé la’ós inkompativel ho sira-nia auzénsia husi
railaran.
Artigu 23.o(Interpretasaun kona-ba direitu fundamentál sira)Direitu fundamentál sira-ne’ebé konsagra iha Lei-Inan la hasai direitu selu-seluk ne’ebé temi
iha lei no tenke interpreta sira tuir Deklarasaun Universál Direitus Umanus nian.
Artigu 24.O
(Lei restritivu sira )1. Limitasaun ba direitu, liberdade no garantia sei halo de’it tuir lei-oan atu bele fó protesaun ba
direitu no interese konstitusionál ne’ebé hakerek iha Lei-Inan.
2. Lei restritivu sira kona-ba direitu, liberdade no garantia sei iha duni karakter jerál no abstratu,
labele habadak extensaun no nia asuntu prinsipál iha Lei-Inan nia laran, no labele iha efeitu ba
kotuk.
Artigu 25.O
(Estadu esesaun nian)
1. Lei de’it maka bele hapara direitu, liberdade no garantia fundamentál wainhira iha estadu
serku eh estadu emerjénsia nia laran, tuir Lei-Inan haruka.
2. Bele de’it deklara estadu serku eh emerjénsia nian wainhira iha kazu agresaun eh ameasa
hosi forsa rai-seluk ne’ebé atu tama dadauk ona, wainhira perturbasaun boot ka ameasa atu
sobu orden konstitusionál demokrátiku eh dezorden públiku.
3. Wainhira fó-sai ona deklarasaun estadu serku eh emerjénsia nian sei hapara mós direitu,
liberdade no garantia hirak ne’ebé mai iha espesifikasaun laran.
4. Wainhira presiza tebes duni, labele hanaruk suspensaun liu loron tolunulu nia laran, maibé
la halo impedimentu atu hafoun hikas suspensaun ho tempu ne’ebé hanesan.
5. Deklarasaun estadu serku nian labele afeta direitu ba moris, integridade fíziku, sidadania, nolabele halo retroatividade ba lei penál, direitu ba defeza ne’ebé iha ona prosesu krime nia
laran no liberdade konxiénsia no relijiaun nian, ho direitu atu lasimu tortura, sai atan,
tratamentu kruél, la’ós umanu eh degradante, no iha garantia atu la hetan diskriminasaun.

136. Autoridade sira iha obrigasaun atu harii hikas fali normalidade Lei-Inan nian, iha tempu
badak nia laran.
Artigu 26.O
(Asesu ba tribunál sira)1. Ema hotu-hotu iha direitu atu bá tribunál hodi defende sira-nia direitu no interesesira-ne’ebé lei fó protesaun ba.
2. Labele nega justisa ba ema ida, tanba de’it nia la iha kbiit osan nian.
Artigu 27.O
(Provedór Direitus Umanus no Justisa ninian)
1. Provedór Direitus Umanus no Justisa nian, nu’udar órgaun independente ida-ne’ebé iha
knaar atu haree no buka hatán sidadaun sira-nia problema hasoru podér públiku, hodi hareeloloos hahalok sira-ne’e tuir duni lei, no halo prevensaun no hahú prosesu tomak hodi
haburas fali justisa.
2. Sidadaun sira bele hato’o sira-nia kesar ba Provedór Direitus Umanus no Justisa nian konaba podér públiku sira-nia hahalok eh omisaun, biar la iha kbiit atu hakotu-lia, nia bele hato’olia-menon ba órgaun kompetente sira.
3. Maioria absoluta hosi Parlamentu Nasionál maka hili Provedór Direitus Umanus no Justisa
nian atu hala’o knaar iha tinan haat nia laran.
4. Knaar Provedór Direitus Umanus no Justisa ninian ne’e independente hosi“meiu kbiit administrativu no jurisdisionál nian” ne’ebé hakerek nanis iha Lei-Inan no leioan sira.
5.Órgaun sira no ema administrasaun ninian iha obrigasaun atu kolabora ho Provedór Direitus
Umanus no Justisa nian.
Artigu 28.O
(Direitu ba Rezisténsia no defende an rasik)
1. Sidadaun hotu-hotu iha direitu atu la simu no reziste hasoru orden ne’ebé la tuir lei ehne’ebé ofende nia direitu, liberdade no garantia fundamentál sira.
2. Ema hotu-hotu iha garantia kona-ba direitu atu defende nia an rasik, tuir lei haruka.
TÍTULU IIDIREITU, LIBERDADE NO GARANTIA IDA-IDAK NIAN
Artigu 29.O
(Direitu ba moris)
1. Labele viola ema ida nia vida.
2. Estadu rekoñese no garante direitu ba vida.

14

3. Iha Repúblika Demokrátika Timór-Leste la iha kastigu nu’udar mate-kotu.
Artigu 30.O
(Direitu ba liberdade, seguransa no integridade ema idaidak nian)
1. Ema hotu-hotu iha direitu ba liberdade, seguransa no integridade ba nia an rasik.
2. Labele kaer ka dadur ema ida, wainhira hahalok ne’e la tuir dalan ne’ebé hakerek tiha ona iha
lei ne’ebé hala'o daudaun nia laran, tenki hato’o beibeik detensaun eh dadur ema ne’e nian ba
juís ne’ebé iha kbiit atu haree iha prazu legál nia laran.
3. Ema hotu ne’ebe lakon nia liberdade tenke simu kedas informasaun loloos no momoos konaba razaun tan sá nia dadur eh tama iha kadeia no mós nia direitu saida, no hetan lisensa atu
ko’alia rasik ho advogadu eh hosi nia maluk eh ema ida-ne’ebé nia laran-metin ba.
4. Ema ida labele hetan tratamentu aat, ne’ebé la’ós umanu eh degradante.
Artigu 31.O
(Hala’o lei krime nian)
1. Labele lori ema ida bá julgamentu wainhira lei-oan la haruka.
2. Laiha ema ida mak bele hetan julgamentu no kondenadu kona-ba hahalok ruma ne’ebé
seidauk kualifika loloos iha lei nu’udar krime iha momentu ne’ebé nia halo, labele mós
hetan terus hodi medida seguransa nian ne’ebé la hatete nanis momoos iha lei ruma
liubá kotuk.
3. Labele fó uluk pena eh medida seguransa nian ba ema ida iha momentu nia halo krime,
wainhira hahalok ne’e ladauk hakerek iha lei.
4. La iha ema ida mak bele hetan julgamentu no kondenadu liu dala-ida kona-ba krime ida
de’it.

5. Lei penál labele aplika hahú hosi tempu kotuk ba mak-salak ida, bele de’it wainhira
lei-foun ne’e benefisia fali ema salah na’in ne’e.
6. Ba ema ne’ebé de’it maka kondenadu maibé latuir justisa, nia iha direitu ba
indeminizasaun ne’ebé justu, tuir lei haruka.
Artigu 32.o
(Limitasaun ba kastigu no medida seguransa nian)
1. Iha Repúblika Demokrátika Timór-Leste la iha prizaun perpétua, la iha mós pena no medida
seguransa nian ho durasaun rohan-laek eh ladauk define loloos.

2. Iha kazu ruma ne’ebé bele lori susar ruma hanesan anomalia psíkika, bele hanaruk
medida seguransa tuir desizaun judisiál.
3. Labele tula-fali responsabilidade penál ba ema seluk.

15

4. Maksalak ne’ebé hetan-ona pena eh medida seguransa hakloot nia liberdade, bele hetan
nafatin nia direitu fundamentál, menus buat hirak ne’ebé nakait ba kondenasaun no kona-ba
ezijénsia prosesu ne’e nian.
Artigu 33.o(Habeas corpus)

1. Ema idaidak ho nia liberdade rasik iha direitu atu hetan providénsia husi
habeas corpus.

2. Habeas Corpus maka dalan klaran (interposto), tuir lei haruka, ba an rasik eh hosi ema
seluk ruma ne’ebé iha direitu sivíl tomak.

3. Juís de’it maka hakotu-lia atu ema bele hetan habeas corpus iha loron ualu nia laran,
wainhira nia rona razaun husi sorin rua hotu.
Artigu 34.o(Garantia ba prosesu krime nian)
1.

Akuzadu hotu-hotu sei nu’udar inosente nafatin to’o wainhira juís hakotu-lia judisiál katak
nia sala duni.

2.

Akuzadu iha direitu atu hili nia defensór atu tau matan ba nia iha hahalok hotu-hotu iha
prosesu laran, no lei mak sei hakotu kona-ba kazu ruma ne’ebé defensór tenke iha oin.

3.

Ema hotu-hotu iha direitu atu rona no atu defende nia an iha prosesu krime nia laran.

4.

Prova hotu-hotu la iha folin no la iha efeitu wainhira hetan hosi tortura, obriga husi ema
seluk, hahalok aat ba integridade fízika eh morál no intromisaun abuzivu iha vida partikulár
no iha uma hela-fatin, korrespondénsia eh iha forma seluk komunikasaun nian.
Artigu 35.o
(Estradisaun no espulsaun)

1. Extradisaun bele hala’o de’it ho desizaun judisiál.
2. Labele iha extradisaun tanba motivu polítiku.
3. Labele iha extradisaun tan krime ida, wainhira estadu ne’ebé husu extradisaun bele fó
kastigu mate-kotu ka kastigu to’o mate, eh wainhira, iha tada-nanis katak atu iha tortura eh
tratamentu aat no degradante ba ema be atu hetan extradisaun.
4. Sidadaun timoroan hotu-hotu labele hetan soe-sai eh duni-sai tiha husi rai-laran nasionál.
Artigu 36.o(Direitu ba onra no privasidade)Ema idaidak iha direitu ba onra, ba naran di’ak no ba reputasaun no direitu atu defende an rasik
no la fó-sai ninia moris partikulár iha uma-kain laran.

16Artigu 37.o(Labele viola uma no korrespondénsia)
1. Labele viola uma tuur-fatin, korréspondénsia no mós meiu komunikasaun seluk ne’ebé
partikulár, hela de’it ba kazu hirak ne’ebé hateten ona iha lei kona-ba lia prosesu krimenian.
2. Atu tama karik iha ema ruma nia uma tuur-fatin, latuir uma na’in nia hakarak, bele halo
de’it ho ordem hakerek hosi autoridade judisiál ne’ebé iha kbiit, tuir kazu no forma ne’ebé
hakerek ona iha lei.
3. Atu tama karik iha ema ruma nia uma tuur-fatin iha kalan, latuir uma na’in nia hakarak, ida
ne’e labele duni halo, bele de’it wainhira iha ameasa bo'ot ba ema nia moris, nia isin, ba
ema ne’ebé iha uma ne’e nia laran.
Artigu 38.o(Protesaun ba informasaun ema idaidak ninian)
1. Sidadaun hotu-hotu iha direitu atu bele hetan dadus informatizadu kona-ba sira-nia an rasik
eh ne’ebé hatama ona iha rejistu mekanográfiku no manuál kona-ba sira-nia an, bele husu
atu halo retifikasaun no atualizasaun ruma ba informasaun hirak ne’e no iha mós direitu atu
buka hatene informasaun hirak ne’e nia finalidade.
2. Lei maka define loloos konseitu kona-ba informasaun ema idaidak ninian no kondisaun atu
trata didi’ak informasaun ne’e.
3. Bandu tebetebes halo tratamentu informatizadu kona-ba vida partikulár, konviksaun polítika
no filozofia nian, relijiaun, no filiasaun iha partidu polítiku eh sindikatu no orijen étnika
wainhira la iha lisensa husi dadus ne’e nia na’in.
Artigu 39.o
(Família, kazamentu no maternidade)
1. Estadu proteje uma-kain nu’udar baze selulár iha sosiedade no nu’udar kondisaun ne’ebé
di’ak ba ema idaidak hodi dezenvolve an.
2. Ema hotu-hotu iha direitu atu harii no moris iha uma-kain.
3. Kazamentu hatuur iha ema feto no mane sira-nia hakarak rasik no iha sira na’in rua nia
direitu hanesan, tuir lei haruka.
4. Soin di’ak no tau matan duni ba maternidade, fiar metin katak feto hotu-hotu hetan
protesaun espesiál wainhira hetan isin-rua no wainhira hahoris liutiha, no ba feto
traballadora hotu-hotu iha direitu ba feriadu iha tempu adekuadu ida nia laran, molok
hahoris eh hahoris liutiha, hodi la lakon retribuisaun no regalia, ruma tuir lei haruka.

Artigu 40.o(Liberdade ko’alia no informasaun ninian )1. Ema hotu-hotu iha direitu ba liberdade ko’alia nian no direitu atu hetan informasaun ruma,
no tan informasaun loloos nian.

17

2. Liberdade ko’alia no informasaun ninian labele hetan limitasaun hosi sensura ruma.
3. Lei maka sei regula direitu no liberdade ne’ebé temi-sai iha artigu ida-ne’e, ho baze iha
imperativu kona-ba respeitu ba Lei-Inan no respeitu ba ema idaidak nia dignidade.
Artigu 41.o(Liberdade imprensa no komunikasaun sosiál ninian)
1. Iha garantia ba liberdade imprensa nian no ba meius seluk tan kona-ba komunikasaun
sosiál.
2. Halo parte liberdade imprensa nian, liberdade ko’alia nian no hamoris/hakiak jornalista sira,asesu ba fontes kona-ba informasaun, liberdade editoriál, protesaun ba independénsia no ba
segredu profisionál no mós direitu atu halo jornál, publikasaun ninian no meius difuzaun
selu-seluk tan.
3. Labele permite monopóliu kona-ba meiu komunikasaun sosiál sira.
4. Estadu hametin liberdade no independénsia ba órgaun públiku kona-ba komunikasaun
sosiál, husi podér polítiku no podér ekonómiku.
5. Estadu hametin ezisténsia ba servisu públiku ida ba rádiu no televizaun, ne’ebé sente livre,
haree mós ba objetivu seluk, hanesan protesaun no divulgasaun kona-ba kultura no
tradisaun Repúblika Demokrátika Timór-Leste nian, no fó garantia ba ema ida-idak atu
hateten nia hanoin rasik.
6. Estasaun emisora ba radiufuzaun no rádiu televizaun nian bele hala’o de’it ho lisensa tuir lei
haruka.
Artigu 42.o(Liberdade reuniaun no manifestasaun nian)
1. Iha garantia liberdade ba ema hotu-hotu ne’ebé hakarak halo reuniaun iha pás no la kaer
kro’at, no sira lalika husu uluk autorizasaun.
2. Rekoñese ema hotu-hotu nia direitu ba manifestasaun, tuir lei haruka.
Artigu 43.o(Liberdade asosiasaun nian)
1. Ema hotu-hotu hetan liberdade ba asosiasaun, ho hanoin ida ne’ebé la hala’o violénsia no
halo tuir lei haruka.
2. Ema ida la obrigadu halo parte asosiasaun ida eh hela metin ho asosiasaun ne’e kontra nia
hakaran rasik.
3. Iha bandu ba asosiasaun ne’ebé ho kro’at, asosiasaun militár eh paramilitár no organizasaunsira-ne’ebé hakarak defende hanoin eh hatoo hahalok ho karater rasista ka hasoru ema
railiur eh haburas terrorizmu.
Artigu 44.o18

(Liberdade sirkulasaun nian)
1. Sidadaun hotu-hotu iha direitu atu bá-mai no hetan nia hela-fatin iha Territóriu Nasionál nia
laran.
2. Sidadaun hotu-hotu iha garantia ba direitu atu emigra livre de’it , nune’e mós iha direitu atu
filafali mai nia rain.
Artigu 45.o(Liberdade konxiénsia, relijaun no kultu ninian )1. Ema hotu tenki iha liberdade ba konxiénsia, relijiaun no ba kultu, nune’erelijiozu sira haketak ho Estadu.

konfisaun

2. Labele halo ta’uk no labele diskrimina (hatún) ema ida tanba nia konviksaun relijioza.
3. Iha garantia ba objesaun tuir konxiénsia, tuir lei haruka.
4. Iha garantia ba liberdade atu hanorin relijiaun ne’ebé de’it, maibé iha relijiaun ida-idak nia
laran.
Artigu 46.o(Direitu ba partisipasaun iha polítika)
1. Sidadaun hotu-hotu iha direitu atu partisipa, hosi nia rasik eh liu hosi reprezentante ne’ebé
hili tiha ona tuir demokrasia, ba vida polítika no ba asuntu públiku nian iha rai laran.
2. Sidadaun hotu-hotu iha direitu atu halo no partisipa iha partidu polítiku sira.
3. Konstituisaun no organizasaun ba partidu polítiku sira lei maka regula.
Artigu 47.o(Direitu sufrájiu nian)

1. Sidadaun hotu-hotu ho tinan sanulu-resin-hitu ba leten, iha direitu atu hili no ema hili nia.
2. Hala’o direito sufrájiu ne’e katak kona-ba ema ida-idak, no hanesan devér síviku ida.
Artigu 48.o(Direitu petisaun nian)Sidadaun hotu-hotu iha direitu atu aprezenta petisaun, kesar no reklamasaun, mesak-mesak eh
iha grupu, ba órgaun soberania sira, eh ba autoridade selu-seluk atu defende sira-nia direitu,
Lei-Inan, lei-oan eh ba interese ema hotu nian.
Artigu 49.o(Defesa soberania nian)
1. Sidadaun hotu-hotu iha direitu no devér atu kontribui ba defeza independénsia, soberania
no integridade territóriu nasaun nian.
2. Servisu militár halo tuir lei haruka.

19TÍTULU III
DIREITU NO DEVÉR EKONÓMIKU, SOSIÁL NO KULTURA NIAN
Artigu 50.o(Direitu ba servisu)
1. Sidadaun hotu-hotu, feto ka mane, iha direitu no devér atu halo servisu no livre atu hili nia
profisaun.
2. Traballadór sira iha direitu ba seguransa no hetan mós husi servisu fatin ba selu-kole,deskansu no mós férias.
3. Labele hasai ema serbisu na’in sira wainhira la iha kauza justa (loloos) eh tan de’it motivu
polítiku, relijozu ka idiolójiku.
4. Proibidu obriga ema serbisu, maibé ne’e la halakon buat ne’ebé maka iha lejizlasaun konaba ezekusaun kastigu nian.
5. Estadu haburas kriasaun (hakiak) kooperativa ba produsaun no fó tane ba empreza famílianian nu’udar fatin atu hetan serbisu.
Artigu 51.o(Direitu ba greve, no bandu lock-out)
1. Traballadór sira iha direitu atu halo greve, wainhira sira hala’o greve karik sei halo tuir lei
haruka.
2. Lei define kondisaun atu halo greve, hanesan hala’o knaar balu ne’ebé presiza ba seguransa
no manutensaun ekipamentus ho instalasaun, no mós servisu mínimu ne’ebé tenke hala’oduni tanba sosiedade nia presiza.

3. Labele halo lock-out.
Artigu 52.o(Liberdade sindikál)
1. Traballadór iha direitu atu forma sindikatu no mós asosiasaun profisionál hodi bele defende
nia direitu no nia interese.
2. Liberdade sindikál fahe ba liberdade halo nia konstituisaun, tau naran, organizasaun, no mós
regulamentu internu.
3. Sindikatu no asosiasaun sindikál sira-ne’e independente hosi estadu no patraun sira.
Artigu 53.o(Direitu konsumidór sira-nian)201. Konsumidór sira iha direitu atu simu sasán no servisu ne’ebé maka iha kualidade, no mós
atu hatene informasaun loos, kona-ba sasán sira-ne’e atu proteje sira-nia saúde, seguransa
no mós interese ekonómiku hanesan mós atu bele hadi’a buat ne’ebé aat.
2. Lei maka regula publisidade,habosok.

bandu publisidade hirak ne’ebé buka taka, hasees no,

Artigu 54.o(Direitu ba propriedade privadu)
1. Ema hotu-hotu iha direitu ba propriedade privada, no bele fó ba ema seluk wainhira sei
moris no mós wainhira mate, tuir lei nia lalao’k.
2. Labele uza propriedade privada hodi estraga fali nia funsaun sosiál.
3. Atu hetan eh hasai ema ida nia propriedade privada hodi halo ba uzu públiku, tenke selu
indeminizasaun loloos ba sidadaun, tuir lei haruka.
4. Ema sidadaun nasionál de’it maka bele iha direitu ba propriedade privada sidadaun nian.
Artigu 55.o(Obrigasaun kontribuinte nian)Sidadaun hotu-hotu ne’ebé iha prova katak iha rendimentu iha obrigasaun atu selu ba reseita
públiku, tuir lei haruka.
Artigu 56.o
(Seguransa no tulun sosiál nian)
1. Sidadaun hotu-hotu iha direitu ba seguransa no asisténsia sosiál, tuir lei haruka.
2. Estadu hola medida sira tuir nia kbiit nasionál nian, hodi halo organizasaun ho nia sistema
ida ba seguransa sosiál.
3. Estadu apoia no fiskaliza, tuir lei, ba serbisu no funsaun instituisaun solidariedade sosiál
nian, no seluk tan ne’ebé nu’udar interese públiku la buka lukru /funan.
Artigu 57.o
(Saúde)1. Estadu hatene katak ema hotu iha direitu ba saúde, asisténsia médika sanitária, no mós
devér atu defende no promove direitu ne’e..
2. Estadu hala’o no harii serbisu nasionál saúde universál ba ema hotu-hotu, tuir nia kbiit,
gratuitu/la selu, tuir lei haruka.
3. Servisu saúde nasionál tenke iha fatin barak, labele hamutuk de’it iha fatin ida, atu ema
hotu-hotu bele halo parte.
Artigu 58.o(Hela-fatin )21

Ema hotu iha direitu ba nia an, nia família atu iha uma ida ho nia dimensaun no kondisaun
di’ak, moos no konfortu atu bele iha intimidade ba ema idaidak no privasidade familiár.
Artigu 59.o
(Edukasaun no kultura)
1. Estadu rekoñese no garante sidadaun hotu nia direitu ba edukasaun no kultura, nune’e mós
harii sistema ensinu báziku universál, obrigatóriu no wainhira bele, saugati, tuir lei haruka.
2. Ema hotu iha direitu hanesan, ba oportunidade atu eskola no ba formasaun serbisu/profisaunnian.
3. Estadu rekoñese no fiskaliza eskola partikulár no kooperativu sira.
4. Estadu tenki garante ba sidadaun hotu-hotu, tuir sira-nia kapasidade, atu bele hetan eskolaboot kona-ba investigasaun sientífika no hamoris/haburas arte.
5. Ema hotu iha direitu atu goza no harii kultura hanesan nia obrigasaun atu haburas, defende
no mós fó valór ba patrimóniu kulturál.
Artigu 60.o
(Propriedade intelektuál)
Estadu garante no fó protesaun ba hamoris, produsaun no hala’o filaliman ho obra literáriu,sientífiku no artístiku ninian, no mós fó protesaun ba direitu autór sira-nian.
Artigu 61.o(Meiu-ambiente)
1. Ema hotu-hotu iha direitu atu moris iha ambiente ema moris nian ne’ebé moos,
nabelun-di’ak hó natureza, no iha obrigasaun atu proteje no halo di’ak ba jerasaun loron
ikus nian.
2. Estadu rekoñese katak iha nesesidade atu tau matan didi’ak no fó valór ba ita-nia rain nia
riku-soin.
3. Estadu tenki fó-sai buat ne’ebé mak sei halo atu defende natureza maibé sei hodi hala’o mós
nia ekonomia.
PARTE IIIORGANIZASAUN PODÉR POLÍTIKU NIAN
TÍTULU I
PRINSÍPIU JERÁL SIRA
Artigu 62.o
( Titularidade no ezersísiu podér polítiku nian)Podér polítiku iha povu nia liman, ne’ebé sei hala’o tuir Lei-Inan haruka.

22

Artigu 63.o(Partisipasaun polítiku sidadaun sira-nian)
1. Partisipasaun diretu no ativu hosi feto no mane sira iha moris polítika nian mak nu’udar
kondisaun no instrumentu fundamentál sistema demokrátiku ninian.

2. Lei halo promosaun kona-ba igualdade direitu síviku no polítiku nian no la diskrimina
kona-ba seksu iha asesu ba kargu polítiku nian.
Artigu 64.o(Prinsípiu renovasaun nian)
Ema ida labele kaer kargu polítiku ida iha moris tomak, eh laiha
rohan.
Artigu 65.o(Eleisaun sira)1. Órgaun eleitu soberania nian ho podér lokál sei hili tuir eleisaun, hosi eleisaun universál,
livre, diretu, sekretu ema ida votu ida, no periódiku.
2. Resenseamentu eleitorál ne’e obrigatóriu, ofisiál no ida de’it no universál no sei atualiza ihaeleisaun ida-idak.
3. Kampaña eleitorál hala’o tuir PRINSÍPIU hirak tuirmai ne’e:a) Liberdade ba propaganda eleitorál;b) Oportunidade no tratamentu hanesan ba kandidatura hotu-hotu;c) Imparsialidade na’in ulun boot públiku sira-nian kona-ba kandidatura;d) Transparénsia no fiskalizasaun sura votu nian.

4. Konversaun votu nian iha mandatu hala’o tuir sistema reprezentasaun proporsionál.
5. Prosesu eleitorál sei regula tuir lei.
6. Órgaun independente maka sei tau matan ba resenseamentu no eleisaun sira. Lei makaestabelese orgaun ne'e nia kompeténsia, kompozisaun, organizasaun no nia knaar.
Artigu 66.o(Referendu)
1. Sidadaun sira-ne’ebé tau-naran iha territóriu nasionál, bele fó sira-nia votu iha referendu
kona-ba asuntu ne’ebé importante ba interesse nasaun nian.

2. Prezidente-Repúblika mak sei konvoka referendu, tuir proposta baluk-tolu ida (1/3) hosi
Deputadu sira no hetan aprovasaun hosi maioria baluk-tolu rua (2/3) membru Parlamentu
Nasionál nian, ka tuir proposta ne’ebé mai hosi Governu.
3. Tuir Lei-Inan labele hala’o referendu kona-ba sasán kompeténsia eskluzivu ba Parlamentu
Nasionál, Governu ka Tribunál nian.

23

4. Referendu so iha efeitu vinkulativu wainhira númeru votante sira boot liu baluk-rua ida(1/2) eleitór sira-ne’ebé naran iha resenseamentu.
5. Lei maka sei define prosesu referendu nian.
Artigu 67.o(Órgaun soberania nian)Órgaun soberania sira maka Prezidente-Repúblika, Parlamentu Nasionál, Governu no Tribunál
sira.
Artigu 68.o
(Inkompatibilidade)
1. Titularidade kona-ba knaar Prezidente-Repúblika, Prezidente Parlamentu Nasionál,
Prezidente Tribunál Supremu Justisa, Prezidente Tribunál Superior Administrativu, Fiskál
no Kontas ninian, Prokuradór-Jerál Repúblika no membru Governu sei inkompativel bamalu.
2. Lei mak sei define inkompatibilidade seluk tan.
Artigu 69.o(Prinsípiu kona-ba haketak podér sira)Órgaun soberania sira, iha sira-nia relasaun ba-malu no wainhira hala’o knaar, tenke tuir
prinsípiu separasaun no interdependénsia kbiit nian ne’ebé iha Lei-Inan nia laran.
Artigu 70.o
(Partidu polítiku sira no direitu opozisaun nian)

1. Partidu polítiku sira partisipa iha órgaun kbiit polítiku nian tuirsira-nia

reprezentatividade demokrátiku, bazeadu iha eleisaun universál no diretu.
2. Iha rekoñesimentu ba partidu polítiku sira-nia direitu atu hala’o opozisaun demokrasia,
nune’e mós direitu atu simu informasaun, regulár no diretu, kona-ba lala’ok asuntu prinsipálinterese nasaun ninian.
Artigu 71.o(Organizasaun administrativa)

1. Governu sentrál tenke iha reprezentasaun hosi nível eskalaun administrativu oin-oin iha railaran.

2. Oe-Kussi Ambenu sei hala’o nia knaar tuir polítika administrativa ho rejime ekonómiku
espesiál.

3. Ataúro sei iha estatutu ekonómiku rasik;
4. Organizasaun polítika-administrativa rai Repúblika Demokrátika Timór-Leste nian sei define
tuir lei.

24Artigu 72.o(Podér lokál)
1. Sei harii kbiit lokál ho ema ne’ebé koletivu iha rai-laran ne’ebé iha órgaun reprezentativu,
ho knaar atu organiza partisipasaun sidadaun ida-idak nian kona-ba solusaun problema rasik
iha sira-nia komunidade no atu promove dezenvolvimentu lokál, no la afeta partisipasaun
Estadu nian.
2. Organizasaun, kompeténsia, funsionamentu no kompozisaun órgaun kbiit lokál nian sei
define tuir lei.
Artigu 73.o(Publisidade aktu sira nian)
1. Sei publika iha jornál ofisiál atu-ofisiál normativu sira-ne’ebé fó-sai hosi órgaun soberanianian.
2. La sai ba públiku karik atu-ofisiál normativu sira nu’udar hateten ona iha númeru ida liubá
kotuk ka atu-ofisiál seluk tan be jenériku, husi órgaun soberania no kbiit lokál nian, ne’ekatak atu-ofisiál sira-ne’e la soi kbiit jurídiku.
3. Lei mak determina kona-ba forma publisidade atu-ofisiál sira seluk nian, no konsekuénsia sáloos wainhira sira la iha.
TÍTULU IIPREZIDENTE-REPÚBLIKA
KAPÍTULU IESTATUTU, ELEISAUN NO NOMEASAUN
Artigu 74.o(Definisaun)
1. Prezidente-Repúblika maka Xefe-Estadu, símbulu no garantia independénsia nasionál no
unidade Estadu nian, no instituisaun demokrátika sira-nia funsionamentu regulár .
2. Prezidente-Repúblika maka Komandante A’asliu Forsas Armadas nian.
Artigu 75.o(Elejibilidade)
1. Bele tuir kandidatura ba Prezidente Repúblika sidadaun timoroan sira-ne’ebé, iha ilas hotu
tuirmai ne’e:a) Sidadaun nanis;b) Iha tinan mínimu 35;c) Ho kapasidade di’ak;d) Ne’ebé hetan proposta husi sidadaun hili-na’in mínimu nain rihun lima.
2. Prezidente-Repúblika kaer mandatu too tinan lima nia laran no ninia knaar remata wainhiraPrezidente foun simu pose.

25

3. Prezidente-Repúblika nia mandatu bele hetan renovasaun dala-ida de’it.
Artigu 76.o(Eleisaun)
1. Atu sai Prezidente-Repúblika, sei hili tuir sufrájiu universál, livre, diretu, sekretu no idaidak.
2. Eleisaun Prezidente-Repúblika nian banati tuir sistema manán ho votu barakliu husi votu
hotu-hotu ne’ebé válidu, la sura votu ne’ebé la válidu.
3. Wainhira kandidatu sira hetan votu hanesan, sei hala’o fali eleisaun dala ida tan, liutiha
loron tolunulu husi loron votasaun ida foin liubá kotuk.
4. Iha eleisaun darua, kandidatu na’in rua ne’ebé hetan liu votu no la hasai sira-nia kandidatura
mak bele tuir.
Artigu 77.o
(Simu knaar no juramentu)

1. Prezidente-Repúblika sei simu investidura husi Prezidente Parlamentu Nasionál nian no
simu pose, tuir serimónia públika, iha Deputadu no reprezentante órgaun-soberania siraseluk ninia oin.
2. Prezidente foun sei simu pose iha loron ikus Prezidente-Repúblika tuan ninia mandatu, ehPrezidente nia tuur-fatin mamuk hela karik, Prezidente foun sei simu pose iha loron ualu
liutiha loron publikasaun rezultadu eleisaun nian.
3. Iha atu-ofisiál investidura, Prezidente-Repúblika sei halo juramentu tuirmai ne’e:“Ha’u jura ba Maromak, ba Povu no ba ha'u-nia onra katak ha’u sei
halo tuir loloos knaar ne’ebé ha’u simu, halo tuir no haruka halo tuir
Lei-Inan no lei-oan sira no fó ha’u-nia kbiit no kapasidade tomak atu
tuba-netik no hametin ukun an rasik no unidade nasaun nian.”
Artigu 78.o
(Inkompatibilidade)Prezidente-Repúblika labele iha kargu polítiku seluk eh knaar públiku iha nivel nasionál nomós, iha kazu seluk, hala’o knaar privadu.

26

Artigu 79.o
(Hatán ba krime no obrigasaun ba konstituisaun )1.
2.

Prezidente-Repúblika sei iha imunidade wainhira hala’o ninia knaar.
Prezidente Repúblika sei hatán ba Tribunál Supremu Justisa nian, kona-ba krime ne’ebé
akontese wainhira hala’o nia knaar, no mós violasaun momoos no boot kona-ba nia obrigasaun
Konstitusionál

3. Sei hahú prosesu ne’e iha Parlamentu Nasionál tuir proposta husi baluk-lima ida (1/5)
ho deliberasaun aprovadu tuir maioria baluk-tolu rua (2/3) husi Deputadu hotu-hotu.
4. Plenáriu Tribunál Supremu Justisa nian mak sei fó-sai sentensa iha prazu másimu loron
30 nia laran.
5. Kondenasaun ne’e katak Prezidente nia knaar remata ona no mós labele eleitu fali tan.
6. Krime balu ne’ebé la kona-ba hala’o knaar nian, Prezidente-Repúblika sei hatán mós
iha Tribunál Supremu Justisa nian, ne’ebé iha kazu kondenasaun sei hetan hanesan
hakotu Prezidente nian knaar wainhira nia hetan kondenasaun tama
kadeia.
7.

Iha kazu fó-sai ona iha númeru uluk ba, Parlamentu Nasionál mak sei hola inisiativa harii fali
imunidade konforme lia-banati iha númeru 3 Artigu ne’e nian.

Artigu 80.o
(Auzénsia)
1. Prezidente-Repúblika labele sai husi territóriu nasionál se la iha konsentimentu Parlamentu
Nasionál nian eh, Parlamentu la halibur karik, tenki hetan konsentimentu husi Komisaun
Permanente.
2. La kumpre regra iha no.1 hanesa determina iha artigu ne’e karik, nia sei bele lakon ninia
kargu, tuir lei haruka iha artigu nia regra uluk ba.
3. Wainhira atu halo viajen partikulár, ho durasaun lato’o loron sanulu resin lima, la presiza
husu lisensa ba Parlamentu Nasionál, maibé, Prezidente-Repúblika tenke hato’okoñesimentu ba Parlamentu Nasionál.
Artigu 81.o(Renúnsia ba mandatu)
1. Prezidente-Repúblika bele haruka mensajen ba Parlamentu Nasionál atu renunsia husi nia
mandatu.
2. Renúnsia ne’e sei sai efetivu wainhira Parlamentu Nasionál simu ona koñesimentu liu husi
mensajen, maski ikusmai mak foin fó-sai iha jornál ofisiál.
3. Wainhira Prezidente-Republika renunsia ninia kargu, nia labele kandidatu fali iha eleisaunoinmai, nune’e mós iha tinan lima nia laran tuir kedas ninia renúnsia.
Artigu 82.o(Mate, renúnsia ka inkapasidade permanente)

1. Prezidente-Repúblika mate, renunsia ka iha inkapasidade permanente karik, Prezidente
Parlamentu Nasionál nian mak sei hala’o daudauk ninia knaar tomak, wainhira simu
tiha pose iha Deputadu no representante órgaun soberania seluk tan sira-nia oin, sei

27

simu nia investidura husi Prezidente Parlamentu Nasionál nian ne’ebé sei kaer dadauk
kargu ne’e.
2. Tribunál Supremu Justisa nian maka sei deklara inkapasidade permanente no nia mak
sei verifika Prezidente-Repúblika nia mate ka lakon kargu.
3. Eleisaun ba Prezidente-Repúblika foun tan mate, renúnsia, inkapasidade permanentetenke halo iha loron sianulu nia laran liutiha, verifikasaun ka deklarasaun.
4. Sei foti fali Prezidente-Repúblika ida ho mandatu foun.
5. Prezidente eleitu lakohi simu karik kargu, mate tiha ka hetan inkapasidade permanente,lia-banati artigu ida ne’e nian sei aplika tan fali.
Artigu 83.o(Kazu exesionál sira)1. Tan mate, renúnsia ka inkapasidade permanente ne’ebé akontese iha situasaun exesionálhanesan funu eh emerjénsia naruk, eh hetan susar kona-ba orden téknika eh materiál, ne’ebé
define tuir lei, no labele hala’o eleisaun Prezidente-Repúblika tuir sufrájiu universál hanesan
iha Artigu 76, Parlamentu Nasionál nian maka sei hili ida husi sira-nia leet atu sai nu’udar
Prezidente, liu tiha loron 90 tuirmai nia laran.
2. Iha kazu temi tiha ona iha númeru ida liubá ne’e, Prezidente-Repúblika eleitu sei kumpre
de’it tempu ne’ebé falta ba mandatu atu hotu, hafoin nia bele kandidata an ba eleisaun ida
be tuirmai.
Artigu 84.o(Substituisaun no interinidade)
1. Wainhira iha impedimentu temporáriu ba Prezidente-Repúblika, Prezidente Parlamentu
Nasionál mak sei hala’o ninia knaar eh, ida-ne’e labele karik, ninia substitutu.
2. Mandatu nu’udar Deputadu husi Prezidente Parlamentu Nasionál ka ninia substitutu ninian ,sei suspende kedas iha tempu ne’ebé Prezidente hala’o, nu’udar substituisaun ka kaer
daudauk, Prezidente-Repúblika nia knaar.
3. Wainhira nu’udar Prezidente-Repúblika, substitutu ka interinu, Deputadu nia knaar sei
emaseluk mak kaer, halotuir rejimentu Parlementu Nasionál nian.
KAPÍTULU IIKOMPETÉNSIA
Artigu 85.o
(Kompeténsia rasik)
Prezidente-Repúblika de’it mak sei hala’o knaar hirak ne’e:a) Promulga diploma legislativu no haruka publika rezolusaun husi Parlamentu
Nasionál ne’ebé aprova akordu no ratifika tratadu konvensaun internasionál sira;b) Hala’o kompeténsia kona-ba knaar Komandante Supremu Forsas Armadas nian;28c) Hala’o direitu veto kona-ba diploma lejislativu nian, iha prazu loron 30 nia laran
hahú husi loron simu nian;d) Foti no fó pose ba Primeiru Ministru ne’ebé partidu eh aliansa partidu sira ho
maioria parlamentár sei foti, wainhira rona partidu polítiku sira-ne’ebé iha
Parlamentu Nasionál;e) Husu Tribunál Supremu Justisa nian kona-ba apresiasaun preventiva no ba
fiskalizasaun abstratu konstitusionalidade norma sira-nian, no mós hareeinkonstitusionalidade tan omisaun;f) Hato’o ba referendu problema boot interese nasionál nian, tuir termu sira iha
Artigu 66;g) Deklara estadu serku nian ka estadu emerjénsia, tuir Parlamentu Nasionál haruka,
wainhira rona tiha ona Konsellu-Estadu, Governu no Konsellu Superiór Defeza no
Seguransa nian;h) Deklara funu ka halo dame, tuir proposta Governu nian, wainhira rona tiha ona
Konsellu-Estadu, Governu no Konsellu Superiór Defeza no Seguransa nian, tuir
Parlamentu Nasionál haruka;i) Rona tuir Governu, atu fó perdaun ka hamenus kastigu;j) Konfere, tuir lei, títulu onorífiku, kondekorasaun no mós distinsaun.
Artigu 86o(Kompeténsia kona-ba órgaun sira seluk)Prezidente-Repúblika nia knaar kona-ba órgaun seluk:
a)
b)
c)
d)

Prezide Konsellu Superiór Defeza no Seguransa;
Prezide Konsellu-Estadu;Marka, tuir lei, loron eleisaun ba Prezidente-Repúblika no ba Parlamentu Nasionál;
Halo konvokasaun extraordinária Parlamentu Nasionál nian, wainhira iha razaun
boot kona-ba interese nasionál;e) Fó-sai lia-tatoli ba Parlamentu Nasionál no ba nasaun;f) Hakotu Parlamentu Nasionál, iha kazu krize boot institusionál nian ne’ebé labele
iha formasaun governu ka aprovasaun Orsamentu Jerál Estadu nian, iha tempu
naruk liu loron neen-nulu, wainhira rona tiha ona partidu polítiku sira-ne’ebé hetan
kadeira iha Parlementu Nasionál, no rona Konsellu-Estadu, iha tempu ne’ebé laiha
kdasar jurídiku atu hala’o disolusaun , tenke haree tuir regra iha Artigu 100;g) Hatún Governu no exonera Primeiru-Ministru nian, wainhira Parlamentu Nasionálla simu nia programa dala rua tutuir malu;h) Foti, fó pose no hasai membru Governu nian, tuir proposta Primeiru-Ministru nian,
iha termu no. 2 Artigu 105;i) Foti membru rua ba Konsellu Superiór Defeza no Seguransa nian;j) Foti Prezidente Tribunál Supremu Justisa no fó pose ba Prezidente Tribunál
Superiór Administrativu, Fiskál no Kontas nian.
k) Foti Prokuradór-Jerál Repúblika nian hodi hala’o knaar iha tinan ha’at nia laran;l) Foti no hasai Adjuntu Prokuradór-Jerál Repúblika nian sira tuir termu sira No.6.
Artigu 133 nian.
m) Tuir proposta Governu nian, Xefe Estadu Maiór Jenerál Forsa Armada, Vise-Xefe
Estadu Maiór Jenerál Forsa Armada no Xefe Estadu Maior Forsa Armada nian, ronatuir, iha kazu ikusmai ne’e, Xefe Estadu Maiór Jenerál Forsa Armada nian;n) Foti membru lima ba Konsellu-Estadu;o) Foti membru ida ba Konsellu Superiór Majistratura Judisiál no mós Konsellu
Superiór Ministériu Públiku nian.

29

Artigu 87.o
(Kompeténsia kona-ba relasaun internasionál)
Prezidente-Repúblika de’it mak iha domíniu kona-ba relasaun internasionál sira:a) Deklara funu, wainhira iha ka atu iha agresaun, halo dame, tuir proposta Governu
nian, rona tiha Konsellu Superiór Defeza no Seguransa nian, no wainhira
Parlamentu Nasionál eh ninia Komisaun Permanente fó autorizasaun;b) Foti no hasai embaixadór, reprezentante permanente no enviadu extraordináriu sira,tuir proposta Governu nian;c) Simu karta kredensiál no simu akreditasaun hosi reprezentante diplomátiku raiseluk
sira-nian;d) Hamutuk ho Governu, sei hala’o prosesu kontratu hotu-hotu atu hetan akordu
internasionál iha área defeza no seguransa nian;
Artigu 88.o
(Promulgasaun no Vetu)

1. Iha prazu loron tolunulu nia laran, hahú hosi simu diploma naran ida husi Parlamentu
Nasionál atu promulga hanesan lei, Prezidente-Repúblika bele promulga eh uza direitu vetu
nian, hodi husu apresiasaun foun kona-ba lia-tatoli ne’e ho fundamentu;

2. Maka Parlamentu Nasionál, iha prazu loron sianulu nia laran, konfirma karik votu tuir
maioria absoluta Deputadu sira-nian, ne’ebé serbisu hela, Prezidente-Repúblika sei promulga
diploma ida-ne’e, iha prazu loron 8 nia laran, hahú husi loron ne’ebé nia simu;

3. Ne’e mós sei presiza, maioria baluk-tolu rua (2/3) Deputadu sira-ne’ebé prezente, no tenke
liu maioria absoluta Deputadu sira-ne’ebé serbisu hela, atu konfirma diploma sira-ne’ebé iha
matéria Artigu 95 nian;

4. Iha prazu loron haatnulu nia laran sura husi simu diploma naran ida Governu nian atu
promulga, Prezidente-Repúblika bele promulga eh uza ninia direitu vetu, hodi hakerek ba
Governu fó-hatene nia vetu katak sá.
Artigu 89.o
(Asaun Prezidente Interinu nian)Prezidente-Repúblika interinu labele hala’o atu-ofisiál fó-sai iha alínea f), g), h), i), j), k), l), m)no n) iha artigu 86.
KAPÍTULU III
KONSELLU-ESTADU
Artigu 90.o(Konsellu-Estadu)
1. Konsellu-Estadu mak órgaun konsulta polítiku Prezidente-Repúblika, ne’ebé nia rasik
prezide.
2. Halo parte Konsellu-Estadu mak:

30

a)
b)
c)
d)

Ex-Prezidente-Repúblika sira-ne’ebé la’ós destituídu;
Prezidente Parlamentu Nasionál nian;Primeiru-Ministru;
Sidadaun lima ne’ebé Parlamentu Nasionál hili ho harmonia tuir prinsípiu
reprezentasaun proporsionál, ba períodu tuir durasaun lejizlatura nian, ne’ebé la’ós
membru hosi órgaun soberania nian;e) Sidadaun lima ne’ebé Prezidente-Repúblika mak foti, ne’ebé la’ós membru hosiórgaun soberania nian, ba períodu ne’ebé hanesan ho durasaun tempu ukun
Prezidente-Repúblika nian,.
Artigu 91.o
(Kompeténsia, organizasaun no funsionamentu
Konsellu-Estadu nian)
1. Konsellu-Estadu maka bele:a) Fó-sai kona-ba disolusaun Parlamentu Nasionál;b) Fó-sai kona-ba demisaun Governu nian;c) Fó-sai kona-ba deklarasaun funu no oinsá atu hala’o dame;d) Fó-sai kona-ba kazu seluk tan ne’ebé iha Lei-Inan no, iha jerál, hato’o konsellu ba
Prezidente-Repúblika wainhira nia hala’o ninia knaar, no wainhira nia husu karik.
e) Halo ninia Rejimentu internu;
2. Reuniaun Konsellu-Estadu nian la’ós públiku.
3. Lei mak define Konsellu-Estadu nia organizasaun no funsionamentu.
TÍTULU III
PARLAMENTU NASIONÁL
KAPÍTULU IESTATUTU NO ELEISAUN
Artigu 92.o(Definisaun)Parlamentu Nasionál mak órgaun soberania Repúblika Timór-Leste nian ne’ebé reprezenta ema
Timór-oan tomak, iha kbiit atu halo lei, atu fiskaliza no atu halo desizaun polítika.
Artigu 93.o(Eleisaun no kompozisaun)

1. Ema hili Parlamentu Nasionál liu hosi sufrájiu universál, livre, diretu, hanesan, sekretu
no ida-idak.
2. Parlamentu Nasionál sei iha membru/deputadu na’in 52 iha nia mínimu no iha nia máximu
membru/deputadu na’in 65.
3. Lei mak sei regula kona-ba regra sira-ne’ebé aplika ba eleisaun, kondisaun ba elijibilidade,kandidatura no lala’ok eleisaun nian.
4. Deputadu Parlamentu Nasionál nian iha mandatu ba tinan lima.

31

Artigu 94.o(Imunidade)
1. Deputadu sira la hatán ba lia sivíl, lia kriminál eh lia dixiplinár tan sira-nia votu nosira-nia hanoin wainhira hala’o daudaun knaar;
2. Imunidade parlamentár nian bele hasai tiha tuir buat ne’ebé hakerek iha Parlamentu
Nasionál nia Rejimentu.
KAPÍTULU IIKOMPETÉNSIA
Artigu 95.o
(Kompeténsia Parlamentu Nasionál nian)
1. Kompete ba Parlamentu Nasionál halo lei kona-ba asuntu báziku sira polítika interna ho
externa nasaun nian.
2. Parlamentu Nasionál de’it mak halo lejizlasaun kona-ba:a) Rai-ketan RDTL nian, tuir artigu no. 4;b) Limite bee tasi laran Timór nian no mós zona ekonómiku eskluziva ho tan direitu
Timór-Leste nian ba zona tatutan no plataforma kontinentál;c) Símbolu Nasionál sira, tuir no.2 Artigu 14;d) Sidadaun;e) Direitu, liberdade no garantia sira;f) Estadu no kapasidade ema nian, direitu família nian no mós jerasaun ne’ebé sei mai;g) Fafahek territoriál;h) Lei eleisaun nian no mós Rejime Referendu nian;i) Partidu no mós asosiasaun polítika sira.
j) Deputadu sira nia Estatutu;k) Titulár sira-nia Estatutu iha Estadu nia organizasaun;l) Baze sistema hanorin nian;m) Baze sistema seguransa sosiál no mós saúde nian;n) Suspensaun garantia konstitusionál nian no mós deklarasaun estadu serku ho tan estadu
emerjénsia nian;o) Defeza no Seguransa nia Regra;p) Regra Fiskál;q) Rejime orsamentu nian.
3. Parlamentu Nationál sei halo mós:a) Ratifika nomeasaun Prezidente do Tribunál Supremu Justisa ninian no mós eleisaunPrezidente Tribunál Superiór Administrativu, Fiskál no Kontas nian;b) Delibera kona-ba relatóriu knaar Governu nian;c) Hili membru ida ba Konsellu Superiór Majistratura Judisiál nian no mós ba Konsellu
Superiór Ministériu Públiku nian;d) Delibera kona-ba Planu no Orsamentu Estadu nian no mós relatóriu kona-ba orsamentune’e;e) Fiskaliza oinsá Estadu hala’o orsamentu nasionál;f) Aprova no mós fó-sai akordu no ratifika tratadu no konvensaun internasionál sira;g) Fó amnistia;h) Fó autorizasaun ba Prezidente-Republika atu hala’o vizita Estadu nian;i) Aprova revizaun ba Lei-Inan hosi maioria baluk-tolu rua (2/3) Deputadu sira;j) Autoriza no konfirma deklarasaun ba estadu serku no estadu emerjénsia nian;32k) Halo proposta ba Prezidente-Repúblika atu halo referendu kona-ba asuntu sira ne’ebé iha
interese nasionál;
4. Parlamentu Nationál sei halo mós:a) Foti nia Prezidente no membru sira seluk ba Meza;b) Foti membru na’in lima ba Konsellu-Estadu;c) Elabora no aprova nia Rejimentu;d) Forma Komisaun Permanente ida no harii komisaun parlamentár seluk-seluk;
Artigu 96.o
(Autorizasaun legislativu)
1. Parlamentu Nasionál bele autoriza Governu atu halo lejizlasaun ba sasán sira tuirmai ne'e:a) Definisaun krime nian, kastigu, medida seguransa nian, no mós nia presupostu;b) Definisaun prosesu sivíl no krime nian;c) Organizasaun judisiáriu nian no estatutu majistradu nian;d) Rejime jerál funsaun públiku nian, no estatutu funsionáriu sira no mós Estadu nia
responsabilidade;e) Baze jerál organizasaun nian no administrasaun públiku;f) Sistema monetáriu;g) Sistema finansa no banku nian;h) Definisaun ba baze polítiku ida ba defeza meiu-ambiente nian no dezenvolvimentu
sustentavel;i) Rejime tomak rádiu-difuzaun, televizaun no komunikasaun oin hotu-hotu ba masa sira;j) Servizu militar ou sivilk) Rejime geral requisizaun nian no fo fila hosi utilidade publikal) Dalan no hahalok intervensaun nian, fo fila, nasionalizasaun no privatizasaun hosi
meius produsaun nian no rai tuir razaun interesse publiku nian, nune’e mos kriterius
fixasaun nian, iha ba kasus indemnizasaun nian.
2. Lei autorizasaun lejizlativu nian tenke hateten-sai objetivu, sentidu, extensaun no durasaunba autorizasaun, ne’ebé bele prorroga.
3. Lei autorizasaun lejizlasaun nian labele uza liu dala ida, no remata ho demisaun Governu
nian, ho termu lejizlatura nian ka ho disolusaun Parlamentu Nasionál nian.
Artigu 97.o
(Inisiativa lei nian)
1. Karan hahú lei nian pertense ba:a) Deputadu sira;b) Bankada Parlamentár sira;c) Governu.
2. Labele aprezenta projetu no proposta lei nian ka alterasaun ne’ebé, iha tinan ekonómiku
ne’ebé la’o daudaun, foti sa’e despeza no hatún reseita Estadu nian ne’ebé mai iha
Orsamentu ka iha Orsamentu Ratifikativu sira.
3. Projetu no Proposta lei ne’ebé sesaun lejizlativu ida la simu, sei bele sisi nafatin iha sesaunne’e nia laran.
4. Projetu no Proposta lei sira, ne’ebé la vota ba, bele halo fali iha sesaun lejizlativu ida
tuirmai, la’e de’it wainhira termu lejislatura mak la hatán..
5. Proposta lei nian remata ho Governu nia demisaun.
Artigu 98.o(Parlamentu haree ba atu-ofisiál lejizlativu sira)33

1. Governu nia Diploma lejizlativu sira, salvu hirak ne’ebé aprovadu wainhira nia hala’o helaknaar kompeténsia lejizlativu eskluziva, bele hato’o ba Parlamentu Nasionál atu haree,kona-ba vijénsia ka halo alterasaun, wainhira Deputadu baluk-lima ida (1/5) husu iha loron
tolunulu liutiha publikasaun, hasai tiha tempu suspensaun funsionamentu Parlamentu
Nasionál nian.
2. Parlamentu Nasionál sei bele suspende, tomak ka balu de’it, vijénsia diploma lejizlativu,
to’o nia apresiasaun.
3. Suspensaun ne’e kotu wainhira liutiha reuniaun plenária sanulu, maske Parlamentu
Nasionál ladauk apresia diploma ne’e.
4. Aprova tiha karik atu hakotu nia vijénsia, diploma ne’e hotu iha loron ne'ebé rezolusaun nia
publikasaun sai iha jornál ofisiál no labele halo tan publikasaun wainhira sesaun legislativa
ida-ne’e sei hala’o hela.
5. Wainhira husu tiha atu haree, Parlamentu Nasionál seidauk karik hateten-sai kona-ba
ida-ne’e; ka, wainhira halo tiha ona deliberasaun atu hatama emenda sira, maka seidauk
karik vota ba lei ne’e to’o sesaun lejizlativu remata, liutiha reuniaun plenária sanulu resin
lima, prosesu ne’e sei la vale ona.
KAPÍTULU III
ORGANIZASAUN NO FUNSIONAMENTU
Artigu 99.o(Lejizlatura)
1. Lejizlatura kompriende sesaun lejizlativu lima no sesaun lejizlativu ida-idak iha durasaun
tinan ida nian.
2. Periodu normál funsionamentu Parlamentu Nasionál, Rejimentu mak define.
3. Parlamentu Nasionál halibur tuir konvokasaun Prezidente nian.
4. Parlamentu Nasionál halibur iha sesaun extraordináriu wainhira de’it Komisaun
Permanente deside katak nune’e, ne’ebé Deputadu baluk-tolu ida ('/3) maka husu ka
Prezidente-Repúblika maka husu atu trata kona-ba lia espesífiku ruma.
5. Wainhira hetan disolusaun karik, Parlamentu Nasionál ne’ebé foin hili hahú lejizlatura foun,ho dada tan nia durasaun ba tempu ne’ebé presiza atu kompleta períodu ida-ne’ebé
korrespondente ba sesaun lejizlativu ne’ebé hala’o daudaun to’o loron eleisaun nian.
Artigu 100.o(Disolusaun)
1. Parlamentu Nasionál labele hetan disolusaun iha fulan neen nia laran, liutiha eleisaunne’ebé hili nia, ka iha semestre ba dala ikus mandatu Prezidente Repúblika nian, ka durantevijénsia estadu serku ka estadu emerjénsia nian, tan la iha kdasar jurídiku atu halo
disolusaun.
2. Disolusaun Parlamentu Nasionál nian la hamate mandatu Deputadu sira-nian to’oParlamentu nia reuniaun dalauluk, liutiha eleisaun subsekuente sira.
Artigu 101.o(Partisipasaun husi Governu nia membru sira)34

1. Governu nia membru sira iha direitu atu mosu iha reuniaun plenária sira Parlamentu
Nasionál nian no bele hato’o sira-nia lianfuan, tuir Rejimentu nia dalan.
2. Sei iha sesaun atu Deputadu sira husu-litik Governu, tuir lala’ok rejimentu nian.
3. Parlamentu Nasionál ka nia komisaun sira bele husu Governu nia membru sira atu partisipa
iha sira-nia serbisu.
KAPÍTULU IV
KOMISAUN PERMANENTE
Artigu 102.o(Komisaun Permanente)
1. Komisaun Permanente halo la’o serbisu nafatin iha períodu ne’ebé Parlamentu Nasionál
para hela, iha intervalu sesaun no mós iha kazu seluk-seluk previstu iha Konstituisaun.
2. Komisaun Permanente nia ulun-boot mak Prezidente Parlamentu Nasionál nian hariik husi
Vise-Prezidente sira no partidu sira-nia Deputadu, tuir fahe-baluk reprezentasaun nian iha
Parlamentu.
3. Kompete ba Komisaun Permanente, buat hirak tuirmai ne’e :a) Akompaña serbisu sira Governu nian no mós administrasaun nian;b) Koordena serbisu sira Komisaun Nasionál nian;c) Promove konvokasaun Parlamentu Nasionál nian;d) Prepara no organiza Parlamentu Nasionál nia sesaun sira;e) Autoriza deslokasaun Prezidente-Repúblika iha rai-laran;f) Diriji Parlamentu Nasionál nia relasaun ho parlamentu no instituisaun análoga sira iha
raiseluk;g) Autoriza deklarasaun estadu serku nian no estadu emerjénsia nian.
TÍTULU IV
GOVERNU
KAPÍTULU I
DEFINISAUN NO ESTRUTURA
Artigu 103.o(Definisaun)
Governu, órgaun soberanu ida-ne’ebé iha responsabilidade atu hala’o no ezekuta polítiku jerál
nasaun nian no mós órgaun superiór Administrasaun Públika nian.
Artigu 104.o( Kompozisaun)
1. Halo parte Governu mak Primeiru-Ministru, Ministru sira no Sekretáriu-Estadu sira.
2. Bele mós tama iha Governu mak Vise-Primeiru-Ministru ida ka liután, no Vise-Ministru
sira

35

3. Númeru ba dezignasaun no mós atribuisaun ministériu no Sekretária-Estadu nian siraGovernu nia diploma lejizlativu mak sei define.
Artigu 105.o(Konsellu Ministru sira-nian)
1. Konsellu-Ministru sei hariik hosi Primeiru-Ministru, Vise Primeiru-Ministru se iha, no
Ministru sira.
2. Primeiru-Ministru mak sei prezide no konvoka Konsellu-Ministru.
3. Wainhira hetan konvite atu partisipa iha reuniaun Konsellu-Ministru nian, la iha direitu ba
votu mak Vise-Ministru sira, wainhira tama iha estrutura, no mós Sekretáriu-Estadu sira.
KAPÍTULU IIFORMASUAN NO RESPONSABILIDADE
Artigu 106.o(Nomeasaun)
1. Primeiru-Ministru hili hosi partidu ida ne’ebé iha votu barakliu ka hosi aliansa partidu
sira-ne’ebé iha nia ema barak iha Parlamentu no iha nomeasaun hosi PrezidenteRepúblika, wainhira rona tiha partidu polítiku sira ne’ebé iha reprezentante sira iha
Parlamentu Nasionál.
2. Membru Governu siraseluk, Prezidente-Repúblika mak sei hili liu husi Xefe-Ministru
nia proposta.
Artigu 107.o(Governu nia Responsabilidade)
Governu hatán ba Prezidente-Repúblika no ba Parlamentu Nasionál kona-ba kondisaun noezekusaun polítiku interna no externa tuir Lei-Inan no mós lei oan.
Artigu 108.o(Governu nian Programa)
1. Wainhira Governu nomiadu ona, nia sei halo nia programa hodi hatudu nia objetivu no
knaar oioin ne’ebé nia hakarak hala’o, medida ne’ebé atu uza no orientasaun polítika
prinsipal sira-ne’ebé nia hakarak tuir iha domíniu atividade governu nian.
2. Primeiru-Ministru hato’o programa governu nian ne’ebé Konsellu-Ministru aprova tiha
ona ba Parlamentu Nasionál atu apresia iha prazu la liu loron tolunulu, sura husi loron
ne’ebé Governu hahú nia funsaun.
Artigu 109.o(Apresiasaun ba Governu nia Programa)
1. Programa Governu nian sei hato’o ba Parlamentu Nasionál atu hetan apresiasaun, no
Parlamentu la funsionál karik, tenki konvida ka konvoka sira ba asuntu ida-ne'e.

36

2. Debate programa Governu nian labele liu loron lima, no to’o remata, grupu ida-idak iha
Parlamentu bele husu atu lasimu, eh Governu bele husu votu konfiansa ida.
3. Atu lasimu programa Governu nian, tenke iha apoiu mai husi maioria deputadu husi
sira- ne’ebé sei hala’o hela knaar.
Artigu 110.o(Husu votu konfiansa)
Governu bele husu ba Parlamentu Nasionál halo aprovasaun ba votu konfiansa ida kona-ba
deklarasaun polítika jerál nian eh ba asuntu seluk importante ba interese nasionál.
Artigu 111.o(Mosaun sensura nian)
1. Ho inisiativa baluk-haat ida ¼ deputadu ne’ebé sei hala’o hela knaar, Parlamentu
Nasionál bele halo votu sensura ida ba Governu, kona-ba nia programa eh buat seluk
ne’ebé relevante ba interese nasionál.
2. Mosaun sensura la hetan apoiu karik, sira-ne’ebé asina mosaun ne’e labele aprezenta
fali mosaun seluk, iha sesaun ne’ebé la’o daudaun.
Artigu 112.o(Demisaun Governu nian)
1. Governu nia knaar remata, wainhira:a) Hahú lejizlasaun foun;b) Wainhira Prezidente-Repúblika simu pedidu demisaun hosi Primeiru-Ministruc) Wainhira Primeiru-Ministru mate ka hetan susar ba nia isin lolon;d) Parlamentu Nasionál la simu programa Governu nian dala-rua tuituir malu;e) Parlamentu Nasionál la simu aprovasaun ba votu konfiansa;f) Aprovasaun mosaun sensura nian hosi maioria absoluta tomak deputadu ne’ebé sei
hala’o knaar nu’udar efetivu.
2. Prezidente-Repúblika sei bele hatán ba Parlamentu Nasionál wainhira tuir kazu sirane’ebé fó-sai iha númeru uluk no wainhira hatudu katak tenke kaer metin instituisaun
demokrátiku sira-nia lala’ok, bainhira rona tiha ona Konsellu-Estadu.
Artigu 113.o(Governu nia membru hatán kona-ba krime )1. Wainhira membru Governu ida akuzadu loloos ba krime, ne’ebé bele simu kastigu iha
kadeia boot liu tinan rua nian, tenke para hala’o servisu atu bele foti prosesu.
2. Krime ne’ebé simu kastigu iha kadeia to’o de’it tinan rua, Parlamentu Nasionál mak sei
tesi kona-ba membru Governu ne’e bele para nia knaar karik, ka lae.
Artigu 114.o(Imunidade ba membru Governu nian)37

Membru Governu ida labele detidu ka dadur wainhira Parlamentu Nasionál seidauk fólisensa, bele de’it wainhira nia halo krime ne’ebé bele simu kastigu ida ho limite másimu
boot liu tinan rua ka ema kaer rasik ho liman.
KAPÍTULU III
KOMPETÉNSIA
Artigu 115.o(Governu nia kompeténsia )1. Governu nia knaar maka:a) Define no hala’o polítika jerál nasaun nian, wainhira hetan tiha aprovasaun hosi
Parlamentu Nasionál;b) Garante ba sidadaun sira-nia direitu no liberdade fundamentál;c) Hametin orden públiku no disiplina sosiál;d) Prepara Planu no Orsamentu Jerál Estadu nian hodi hala’o wainhira hetan tiha
aprovasaun hosi Parlamentu Nasionál;e) Halo regulamentu ba knaar ekonomia no mós setór sosiál sira;f) Prepara, negosia tratadu no akordu, selebra, aprova, adere, no fó-sai akordu
internasionál sira-ne’ebé la’ós Parlamentu Nasionál eh Prezidente-Repúblika nia
kompeténsia;g) Define no hala’o polítika interna nasaun nian;h) Hametin RDTL nia reprezentasaun iha relasaun internasionál sira;i) Dirije setór sosiál no ekonomia sira Estadu nian;j) Dirije polítika serbisu no seguransa sosiál nian;k) Fó garantia defeza no hametin riku-soin públiku nian no mós riku-soin Estadu nian;l) Dirije no koordena knaar Ministériu sira-nian no instituisaun siraseluk ne’ebé iha
Konsellu-Ministru nia okos;m) Haburas dezenvolvimentu setór kooperativu no mós fó tulun ba produsaun famílianian;n) Fó tulun ba inisiativa ekonómiku privadu;o) Hala’o knaar no mós hola medida ne’ebé presiza ba dezenvolvimentu ekonomiasosiál no ba nesesidade komunidade timoroan sira-nian;p) Hala’o knaar siraseluk ne’ebé Lei-Inan eh lei oan haruka;
2.

Tama mós ba Governu nia knaar ho órgaun siraseluk;a)Hato’o proposta lei nian no rezolusaun ba Parlamentu Nasionál;b)
Hato’o ba Prezidente-Repúblika proposta deklarasaun kona-ba halo funu no
harii dame;c)
Hato’o ba Prezidente-Repúblika proposta deklarasaun Estadu iha serku eh iha
emerjénsia nian;d)Hato’o ba Prezidente-Repúblika proposta atu hala’o referendu, ba asuntu sirane’ebé iha relevánsia ba interese nasionál;e)Hato’o ba Prezidente-Repúblika proposta atu foti embaixadór, reprezentantepermanente no enviadu extraordináriu sira;3.

Governu de’it mak iha kompeténsia lejizlativu ba matéria sira-ne’ebé kona-ba nia
organizasaun rasik no nia lala’ok, no mós administrasaun diretu no indiretu Estadu nian.
Artigu 116.o(Kompeténsia Konsellu-Ministru sira ninian)38

Konsellu-Ministru nia knaar mak:
a)
b)
c)
d)
e)
f)

Fó-sai hahalok jerál polítika Governu nian no mós oinsá atu hala’o polítika ne’e;
Delibera kona-ba uzu votu konfiansa ida ba Parlamentu Nasionál;
Aprova proposta lei no mós rezolusaun sira;Aprova diploma lejizlativu sira, no mós akordu internasionál sira-ne’ebé la liu husi
Parlamentu Nasionál;
Aprova lei governu nian ne’ebé kona-ba aumentu no hamenus reseita ka despeza públiku
sira-nian;
Aprova planu sira.
Artigu 117.o(Kompeténsia membru Governu ninian)

1. Primeiru-Ministru nia knaar mak:a)
Xefe ba Governu;b)Prezide Konsellu-Ministru nian;c)Dirije no orienta polítika jerál governu nian no mós koordena Ministru
sira-nia knaar, maibé labele prejudika ida-idak nia responsabilidade ba
departamentu governu sira-nian;d)Hato’o ba Prezidente-Repúblika kona-ba asuntu sira polítiku interna no externa
Governu nian;e)Hala’o funsaun seluk-seluk ne’ebé Lei-Inan no lei-oan hato’o;
2. Ministru sira-nia knaar mak:a)Hala’o polítika sira-ne’ebé kona-ba sira-nia ministériu sira;b)
Hametin relasaun Governu no órgaun Estadu sira iha ministériu idaidak nian.
3. Diploma lejizlativu Governu nian, Primeiru-Ministru mak sei asina no mós Ministru siramak iha kbiit atu hala’o kona-ba asuntu ne’e.
TÍTULU V
TRIBUNÁL SIRA
KAPÍTULU I
TRIBUNÁL SIRA NO MAJISTRATURA JUDISIÁL
Artigu 118.o(Knaar jurisdisionál)
1. Tribunál sira maka órgaun soberania ho kompeténsia atu hala’o justisa hodi povu nia naran.
2. Wainhira hala’o nia knaar, tribunál sira iha direitu atu serbisu hamutuk ho autoridade siraseluk.
3. Desizaun ne’ebé tribunál sira fó ona tenke halo tuir duni no soi kbiit aas liu desizaun
autoridade siraseluk nian.
Artigu 119.o(Independénsia)
Tribunál sira independente no sira sei halo tuir de’it Lei-Inan no lei-oan sira haruka.

39Artigu 120.o(Haree ba hahalok ne’ebé la tuir Lei-Inan)
Tribunál sira labele halo ukun ka norma ne’ebé kontra Lei-Inan eh PRINSÍPIU sira-ne'ebé
konsagra iha nia laran.
Artigu 121.o(Juís sira)
1. Knaar jurisdisionál ne’e juís sira-nian de’it, ne’ebé simu knaar tuir lei haruka.
2. Wainhira hala'o sira-nia knaar, juís sira independente no sira bele halo tuir de'it buat ne’ebé
iha Lei-Inan, lei-oan no mós tuir sira-nia konxiénsia.
3. Labele hasai, hapara, muda, fó reforma eh hatún juís sira, wainhira lei la haruka.
4. Atu garante nia independénsia, juís sira labele lori responsabilidade kona-ba desizaun no lia
ne’ebé sira hakotu, salvu iha kazu sira-ne'ebé hakerek iha lei.
5. Lei regula organizasaun judisiáriu no mós estatutu majistradu judisiál sira-nian.
Artigu 122.o(Eskluzividade)Juís sira labele halo serbisu públiku eh partikulár seluk-seluk, maibé bele de’it hala’o knaar
kona-ba hanorin nian eh investigasaun sientífika kona-ba lei, tuir lei haruka.
Artigu 123.o(Kategoria tribunál sira-nian)
1. Repúblika Demokrátika Timór-Leste iha tribunál hirak ne'e:a) Tribunál Supremu Justisa nian ho tribunál judisiál siraseluk;b) Tribunál Superiór Administrativu, Fiskál no Kontas no tribunál administrativu odan
hahúk nian;c) Tribunál militár sira-nian.
2. Proibidu iha tribunál exesaun sira, no sei la iha tribunál espesiál atu tesi-lia kona-ba
kategoria krime balu-balun.
3. Bele iha tribunál marítimu no arbitráriu sira.
4. Lei mak determina tribunál sira-nia konstituisaun, organizasaun no sira-nia knaar, nu’udarhakerek tiha ona iha númeru sira liubá ne’e.
5. Lei bele institusionaliza instrumentu no forma kompozisaun ne’ebé la’ós konflitu
jurisdisionál nian.
Artigu 124.o(Tribunál Supremu Justisa nian)
1. Tribunál Supremu Justisa nian mak órgaun boot liu iha órgaun ierarkia tribunál judisiál
hotu-hotu ninian, no mós fó garantia atu aplika lei oin ida de’it ho jurisdisaun iha nasaun
tomak nia laran.

40

2. Kompete mós ba Tribunál Supremu Justisa nian atu administra justisa ba buat ne’ebé konaba lia jurídiku-konstitusionál no eleitorál.
3. Prezidente-Repúblika mak foti Prezidente Tribunál Supremu Justisa nian, ne’ebé hetan hili
hosi juís sira iha Tribunál Supremu Justisa nian, ba tinan haat nia laran.
Artigu 125.o(Knaar no kompozisaun)
1. Tribunál Supremu Justisa nian hala’o:a) Iha seksaun sira, hanesan tribunál odan hahúk nian, iha kazu hirak ne’ebé tuir lei
haruka;b) Iha plenáriu, hanesan tribunál segundu no instánsia ida de’it, iha kazu sira-ne’ebé
hakerek loloos ona iha lei.
2. Halo parte Tribunál Supremu Justisa nian, juís karreira nian, Majistradu Ministériu Públiku
nian eh jurista sira-ne’ebé iha naran boot, iha númeru ne’ebé lei mak sei determina, nune’e:a) Ida, Parlamentu Nasionál mak hili;b) Siraseluk Konsellu Superiór Majistratura Judisiál nian mak hili.
Artigu 126.o(Kompeténsia konstituisaun no eleisaun nian)1.

2.

Kompete ba Tribunál Supremu Justisa nian, iha área lia jurídiku-konstitusionál
nian:
a)

Apresia no deklara lala’ok latuir Lei-Inan no latuir Lei-oan atu-ofisiállejizlativu sira no norma sira órgaun Estadu ninian;b)Haree uluk lala’ok Lei-Inan no Lei-oan nian kona-ba diploma lejislativu noreferendum nian.

c)Haree kona-ba lala’ok latuir Lei-Inan tan omisaun;d)Deside, iha sede rekursu nian, kona-ba dezaplikasaun norma sira-ne’ebé
tribunál instánsia sira haree hanesan latuir Lei-Inan;e)

Haree legalidade kona-ba konstituisaun partidu polítiku sira-nian no
sira-nia koligasaun, no haruka halo sira-nia rejistu eh hamate sira tuir LeiInan no lei-oan sira haruka.

f)Hala’o kompeténsia seluk-seluk ne’ebé Lei-Inan no lei-oan sira hato’o.

Kona loloos ba eleisaun sira, kompete ba Tribunál Supremu Justisa nian:a)Haree ba kondisaun legál ne’ebé tenke iha atu hala’o kandidatura
Prezidente-Repúblika nian;b)

Tesi-lia atu ema ida la sadik tan kona-ba regularidade no validade lala’okprosesu eleitorál nian, tuir lei ne’e haruka;c)

Fó validade no fó-sai rezultadu prosesu eleitorál nian.

41Artigu 127.o(Elijibilidade)1.

Bele de’it sai-nu’udar membru Tribunál Supremu Justisa nian ema ne’ebé juískarreira nian, majistradu Ministériu-Públiku nian, jurista sira-ne’ebé iha naran bootne’ebé sidadaun railaran.

2.

La’ós de’it kondisaun hirak iha númeru liubá, lei sei bele hatudu tan seluk.
Artigu 128.o(Konsellu Superiór Majistratura Judisiál nian)

1. Konsellu Superiór Majistratura Judisiál nian, órgaun jestaun no dixiplina ida majistradu
judisiál sira-nian, ne’ebé iha kompeténsia atu foti, hatún, muda no foti-sa’e juís sira.
2. Juís Prezidente Tribunál Supremu Justisa nian mak preside Konsellu Superiór
Majistratura Judisiál, ne’ebé halo parte vogál sira tuirmai ne’e:a)Ida, Prezidente-Repúblika mak hili;b)Ida, Parlamentu Nasionál mak foti;c)Ida, Governu mak hili;d)Ida, Majistradu Judisiál mak hili husi sira leet.

3. Lei maka regula Konsellu Superiór Majistratura Judisiál nia kompeténsia, organizasaun
no nia knaar.
Artigu 129.o(Tribunál Superiór Administrativu, Fiskál no Kontas nian)
1. Tribunál Superiór Administrativu, Fiskál no Kontas nian, órgaun boot liu iha ierarkia
tribunál administrativu, fiskál no kontas sira, lahalo aat ba kompeténsia Tribunál
Supremu Justisa nian .
2. Juís sira maka foti Prezidente Tribunál Superiór Administrativu, Fiskál no Kontas
ninian hosi nia leet atu hala’o mandatu ida iha tinan haat nia laran.
3. Kompete ba Tribunál Supremu Administrativu, Fiskál no Kontas nian, nu’udar instánsia
mesak ida, halo fiskalizasaun kona-ba legalidade despeza públika no julgamentu konaba Estadu nia kontas.
4. Kompete ba Tribunál Superiór Administrativu, Fiskál no Kontas no mós ba tribunál
administrativu no fiskál primeiru instánsia sira atu:a)Tesi lia ba hahalok hotu ne’ebé iha konflitu laran, ne’ebé mosu hosi relasaun
jurídiku administrativu no fiskál sira;b)Tesi lia kesar-sadik ne’ebé sadik-hasoru desizaun sira-ne’ebé mai hosi órgaun
sira Estadu nian no nia ajente sira;c)Hala’o kompeténsia siraseluk hotu ne’ebé lei hato’o.

42Artigu 130.o(Tribunál Militár sira)1.

Kompete ba tribunál militár sira tesi-lia sira-ne’ebé kona-ba krime ho natureza
militár nian.

2.

Lei mak determina kompeténsia, organizasaun, kompozisaun no knaar tribunál
militár sira-nian.
Artigu 131.o(Audiénsia Tribunál sira-nian)Audiénsia tribunál sira-ne’e nian, públiku, selae tan tribunál mak deside kontráriu, iha
despaxu ho kdasar, atu salva ema nia dignidade morál públiku no seguransa nasionál eh atu
garante nia lala’ok normál.
KAPÍTULU IIMINISTÉRIU PÚBLIKUArtigu 132.o(Knaar no estatutu)
1. Ministériu-Públiku reprezenta Estadu, hala'o asaun penál, hametin defeza ba labariksira, ema ne’ebé laiha, no inkapasitadu sira, defende legalidade demokrátiku no
promove banati tuir lei.
2. Ministériu-Públiku nu’udar majistratura ida-ne’ebé hariik ho dala-dalas, ne’ebé iha
Prokuradór-Jerál Repúblika nia okos.
3. Wainhira hala’o nia knaar, majistradu Ministériu-Públiku nian hakruuk ba ksukat
legalidade, objetividade, izensaun, no obediénsia ba banati no orden ne’ebé hakerek
nanis iha lei.
4. Ministériu-Públiku goza nia estatutu rasik, nune’e nia ajente sira labele hetantransférensia, suspensaun, apozentasaun eh demisaun bele de’it hetan wainhira hakerek
nanis iha lei.
5. Nomeasaun, kolokasaun, transferénsia no promosaun ajente Ministériu-Públiku
sira-nian no ezersísiu asaun dixiplinár sira kompete ba Prokuradoria-Jerál Repúblika
nian.
Artigu 133.o(Prokuradoria-Jerál Repúblika nian)1.

Prokuradoria-Jerál Repúblika nian ne’e órgaun boot liu iha Ministériu Públiku, lei
mak define nia kompozisaun no kompeténsia.

2.

Prokuradór-Jerál Repúblika nian mak kaer ukun Prokuradoria-Jerál Repúblika
nian, ne’ebé bele troka wainhira nia la iha no hetan impedimentu ruma tuir lei.

43

3.

Prezidente-Repúblika mak hatudu Prokuradór-Jerál Repúblika nian ba mandatu
tinan ha’at, nu’udar lei hatete.

4.

Prokuradór-Jerál Repúblika nian hatán ba Xefe-Estadu no halolon informasaun
tinan-tinan ba Parlamentu Nasionál.

5.

Prokuradór-Jerál Repúblika nian tenke husu ba Tribunál Supremu Justisa nian atu
fó-sai deklarasaun kona-ba lala’ok latuir konstituisaun ne’ebé soi kbiit obrigatóriu
tomak, wainhira norma ruma hetan julgamentu nu’udar latuir konstituisaun iha
kazu konkretu tolu.

6.

Maktulun Prokuradór-Jerál Repúblika nian sira hetan nomeasaun, demisaun no
ezonerasaun husi Prezidente- Repúblika wainhira rona tiha Konsellu Superiór
Ministériu Públiku nian.
Artigu 134.o(Konsellu Superiór Ministériu Públiku nian)

1. Konsellu Superiór Ministériu Públiku ne’e órgaun ida-ne’ebé halo parte integrante ho
Prokuradoria-Jerál Repúblika ninian.
2. Prokuradór-Jerál Repúblika prezide Konsellu Superiór Ministériu Públiku nian no nia
kompozisaun ho vogál hanesan tuirmai ne’e:a) Ida, Prezidente-Repúblika mak hatudub) Ida, Parlamentu Nasionál mak hili;c) Ida, Governu mak hatudu;d) Ida, sei hili hosi majistradu Ministériu Públiku sira nia leet.
3. Lei mak regula Konsellu Superiór Ministériu Públiku nia kompeténsia, organizasaun nofunsionamentu.
KAPÍTULU III
ADVOKASIA
Artigu 135.o(Advogadu sira)1. Ezersísiu asisténsia jurídiku no judisiáriu ne’e interese sosiál nian, tan ne’e advogadu no
defensór sira tenke hala’o sira-nia knaar tuir PRINSÍPIU ida-ne’e.
2. Advogadu no defensór sira-nia funsaun prinsipál maka fó kontribuisaun ba
administrasaun Justisa nian ida be di’ak no salvaguarda sidadaun sira-nia direitu nointeresse lejítimu.
3. Lei maka regula ezersísiu ADVOKASIA.
Artigu 136.o(Garantia kona-ba hala’o advokasia)

44

1.

Estadu tenke fó garantia, iha lei nia mahon, ba dokumentu sira-nia inviolabilidadene’ebé iha relasaun ho ezersísiu profisaun advogadu sira-nian, nu’udar labele halorevista, prende, rejistu no badinas judisiál seluk, wainhira Majistradu judisiálkompetente, no se bele, advogadu na’in rasik, laiha oin.

2.

Advogadu sira iha direitu atu halo komunikasaun pesoál no ho garantia
konfidensialidade ho sira-nia kliente, liu-liu wainhira kliente sira-ne’e detidu ka
dadur hela iha fatin sivíl ka militár sira.
TITULO VI
ADMINISTRASAUN PÚBLIKUArtigu 137.o(Prinsípiu Jerál Administrasaun Públiku ninian)

1. Administrasaun Públiku haree ba prosekusaun interese públiku nian, ne’e mak respeitu
ba interese lejítimu sidadaun no instituisaun konstitusionál sira-nian.
2. Administrasaun Públiku nia estrutura iha dalan ida atu sees husi birokratizasaun, buka
dada besik populasaun sira-nia serbisu no kaer metin interese partisipasaun nian iha nia
jestaun efetivu.
3. Lei harii administradu sira-nia direitu no garantia, liu-liu hasoru hahalok sira-ne’ebé
viola sira-nia direitu no interese lejítimu.
PARTE IVORGANIZASAUN EKONÓMIKU NO FINANSA NIAN
TÍTULU I
PRINSÍPIU JERÁL SIRA
Artigu 138.o(Organizasaun ekonómiku)
Organizasaun ekonómiku Timór-Leste nian hatuur iha konjugasaun forma komunitária siraho liberdade ba inisiativa no jestaun emprezariál no nia koezisténsia ho setór públiku, setór
privadu no setór kooperativu no sosiál iha soin meiu produsaun nian.
Artigu 139.o(Rekursu naturál sira)
1. Rekursu rai leten nian, rai okos nian, bee territoriál, plataforma kontinentál no zona
ekonómiku eskluzivu, ne’ebé importante ba ekonomia, ne’e Estadu nia propriedadene’ebé tenke utiliza iha forma loloos no hanesan de’it ba ema hotu-hotu, tuir interesenasionál.

45

2. Kondisaun atu aproveita rekursu naturál sira-ne’ebé ko’alia iha númeru uluk tenke sai
nu’udar rezerva finanseira obrigatóriu, tuir lei.
3. Aproveitamentu rekursu naturál sira tenke haree didi’ak mós ba ekilíbriu ekolójiku nosees husi destruisaun ba ekosistema sira.
Artigu 140.o(Investimentu)
Estadu tenke promove investimentu nasionál sira no harii kondisaun atu buka hetan
investimentu estranjeiru sira, maibé hola konta ba interese nasionál sira, tuir lei haruka.
Artigu 141.o(Rai)
Lei mak regula propriedade, nia uzu no utilidade rai nian, hanesan fatór produsaun ekonómiku
ida.
TITULO IISISTEMA FINANSA NO FISKÁL NIAN
Artigu 142.o(Sistema Finansa nian)Lei mak halo sistema finansa nia estrutura atu bele garante formasaun, kaptasaun no seguransa
poupansas sira, no mós aplikasaun meiu finanseiru sira-ne’ebé presiza ba dezenvolvimentu
ekonómiku no sosiál.
Artigu 143.o(Banku Sentrál)
1.

Estadu tenke harii banku sentrál nasionál ida ko-responsavel ba definisaun noezekusaun polítika monetáriu no finanseiru.

2.

Lei mak define funsaun no relasaun entre banku sentrál, Parlamentu Nasionál no
Governu, bainhira salvaguarda autonomia jestaun instituisaun finansa nian.

3.

Banku sentrál iha kompeténsia eskluzivu atu halo no fó-sai moeda nasionál.

Artigu 144.o(Sistema Fiskal)
1.

Estadu tenke harii sistema fiskál ida-ne’ebe fó satisfasaun ba nesesidade finanseirasira no mós kontribui ba fafahek loloos riku-soin nian no hosi rendimentu nasionál
sira.

2.

Lei mak hamosu impostu no taxa, ne’ebé estabelese nia insidénsia, benefísiu fiskálsira no kontribuinte sira-nia garantia.

46Artigu 145.o(Orsamentu Jerál Estadu nian)1.

Governu mak halo Orsamentu Jerál Estadu nian, no Parlamentu Nasionál mak sei fó
aprovasaun.

2.

Lei Orsamentu nian tenke prevé, ho baze iha efisiénsia no efikásia, diskriminasaun
reseita no despeza nian, no mós, sees husi dotasaun no fundu sekretu sira.

3.

Ezekusaun Orsamentu sei iha fiskalizasaun hosi Tribunál Superiór Administrativu
Fiskál no Kontas no mós hosi Parlamentu Nasionál.

PARTE VDEFESA NO SEGURANSA NASAUN NIAN
Artigu 146.o(Forsa Armada sira)1.

Forsa Armada Timór-Leste nian, FALINTIL-FDTL, ne’ebé sidadaun nasionál de’itmaka halo parte, ne’e mak responsavel ba defeza militár Repúblika Demokrátika
Timór-Leste nian no nia organizasaun nu’udar ida mesak ba territóriu nasionál
tomak.

2.

FALINTIL-FDTL garante independénsia nasionál, integridade territoriál, liberdadeno populasaun nia seguransa hasoru agresaun ruma ka ameasa externa, ho respeitu
ba orden konstitusionál.

3.

FALINTIL-FDTL labele iha partidu polítiku no rona de’it ba órgaun soberanu
kompetente sira, tuir Lei-Inan no lei, no sira labele halo intervensaun polítiku naran
ida.
Artigu 147.o(Polísia no forsa seguransa sira)1.

Polísia sei defende legalidade demokrátiku no garante sidadaun sira-nia seguransainternu, maibé sira labele iha partidu polítiku.

2.

Prevensaun kriminál tenke hala’o ho respeitu ba direitus umanus.

3.

Lei maka sei harii rejime ba polísia no mós forsa seguransa seluk.

Artigu 148.o(Konsellu Superiór Defeza no Seguransa nian)1.

Konsellu Superiór Defeza no Seguransa nian mak nu’udar Prezidente-Repúblika niaórgaun konsultivu kona-ba asuntu defeza no soberania nian.

2.

Prezidente-Repúblika maka prezide Konsellu Superiór Defeza no Seguransa nian,ne’ebé tenke hatama ema sivíl no militár sira, maibé ema sivíl maka iha
reprezentasaun barak liu.

47

3.

Lei maka define Konsellu Superiór Defeza no Seguransa nia kompozisaun,organizasaun no nia knaar.

PARTE VIGARANTIA NO REVIZAUN LEI-INAN NIAN
TÍTULU IGARANTIA LEI-INAN NIAN
Artigu 149.o(Fiskalizasaun preventivu dalan Lei-Inan nian)1.

Prezidente-Repúblika bele husu ba Tribunál Supremu Justisa nian atu halo
apresiasaun preventivu kona-ba konstitusionalidade ba naran diploma ida-ne’ebé
nia simu atu halo promulgasaun.

2.

Apresiasaun preventivu ba konstitusionalidade bele husu iha prazu loron ruanulu
nia laran, sura hosi loron ne’ebé simu diploma, maibé Tribunál Supremu Justisa
nian tenke fó-sai iha prazu loron ruanulu resin lima, ne’ebé Prezidente-Repúblika
bele habadak tanba urjénsia.

3.

Iha kazu ne’ebé la tuir Lei-Inan, Prezidente-Repúblika haruka kópia sentensa nianba Governu eh ba Parlamentu Nasionál, hodi husu atu halo foun fali diploma tuir
desizaun Tribunál Supremu Justisa nian.

4.

Ho adaptasaun didi’ak tuir Artigu 88, Lei hatán hakat-sa’evetu taninkonstitusionalidade, vetu hasoru Parlamentu Nasionál nia diploma, ne’ebé
instituisaun ne’e haruka atu hetan promulgasaun.
Artigu 150.o(Fiskalizasaun abstratu dalan Lei-Inan nian)Ema sira tuirmai ne’e bele husu deklarasaun inkonstitusionalidade nian:a)Prezidente-Repúblika;b)Prezidente Parlamentu Nasionál nian;c)

Prokuradór-Jerál Repúblika nian, ho baze iha dezaplikasaun husi tribunál sira iha kazu
konkretu tolu iha norma ne’ebé hetan julgamentu nu’udar latuir konstituisaun;d)Xefe-Ministru;e)Persentajen baluk-lima ida (1/5) husi númeru Deputadu sira-nian;f)

Provedór Direitus Umanus no Justisa nian.
Artigu 151.o(Latuir Lei-Inan tan omisaun)Prezidente-Repúblika, Prokuradór-Jerál Repúblika nian no Provedór Direitus Umanus no Justisa
nian, sira bele hato’o liu ba Tribunál Supremu Justisa nian atu verifika took medida lejislativu
ne’ebé latuir Lei-Inan, atu bele konkretiza loloos norma sira Lei-Inan nian.

48

Artigu 152.o(Fiskalizasaun konkreta dalan Lei-Inan ninian)
1.

Tribunál Supremu Justisa nian mak nu’udar sadik-fatin, hasoru desizaun husi
tribunál sira:a)

Hodi lakohi hala’o norma ruma ho fundamentu katak latuir Lei-Inan;b)

Tan hala’o norma ne’ebé latuir Lei-Inan, foin mak hatene wainhira iha tihaprosesu laran.

2.

Sadik lia tuir alinea b), hosi numeru liubá ne’e, bele de’it mosu husi ema ne’ebé
foti-lia kona-ba lala’ok latuir Lei-Inan.

3.

Lei maka regula kona-ba oinsá atu simu lia kesar-sadik sira.

Artigu 153.o(Lia-hakotun Tribunál Supremu Justisa nian)Lia-kotun husi Tribunál Supremu Justisa nian, sei la taka dalan ba kesar-sadik no sei publika
hotu kedas iha jornál ofisiál, soi forsa obrigatóriu jerál iha prosesu ba fiskalizasaun abstratu no
konkretu, wainhira hato’o lian kona-ba lala’ok latuir Lei-Inan haruka.

TÍTULU IIREVIZAUN LEI-INAN NIAN
Artigu 154.o(Inisiativa no tempu halo Revizaun nian)1.

Deputadu no Bankada Parlamentár sira maka halo inisiativa revizaun nian ba LeiInan.

2.

Parlamentu Nasionál bele halo revizaun Lei-Inan liutiha tinan neen sura hosi data
publikasaun ida ikusliu kona-ba lei revizaun nian.

3.

Prazu tinan neen atu halo revizaun ba dalauluk ba Lei-Inan ida-ne’e nian, sei konta
hosi loron ne’ebé Lei-Inan tama iha vigór.

4.

Parlamentu Nasionál, lalika haree ba prazu tempu nian, bele asume kbiit atu halorevizaun Lei-Inan, wainhira Deputadu barak liu baluk-lima haat (4/5) ne’ebé hala’osira-nia knaar mak hakarak.

5.

Proposta ruma kona-ba hala’o revizaun ba Lei-Inan tenke hatama ona iha
Parlamentu Nasionál iha loron atus ida ruanulu nia laran, molok atu hahú haksesuk.

6.

Atu hato’o projetu ruma ba Revizaun Lei-Inan, nu’udar hateten ona iha númeru
hirak liubá, eh seluk-seluk tan, sei bele hato’o duni iha prazu loron 30 nia laran.

Artigu 155.o(Aprovasaun no promulgasaun)

49

1.

Atu hafila buat ruma ba Lei-Inan, tenki hetan apovasaun hosi marioria baluk-tolurua (2/3) hosi Deputado sira-ne’ebé hala’o hela sira-nia knaar.

2.

Testu Lei-Inan ida-ne’ebé foun sei publika hamutuk ho Lei revizaun nian.

3.

Prezidente-Repúblika labele rekuza atu promulga lei revizaun nian.

Artigu 156.o(Limite Materiál sira ba Revizaun )1.

Lei kona-ba hala’o revizaun ba Lei-Inan tenke respeita:a) Independénsia nasionál no Estadu nia unidade;b) Sidadaun sira-nia direitu, liberdade no garantia;c) Forma republikana governu nian;d) Kfahek kbiit nian;e) Tribunál sira-nia independénsia;f) Multipartidarizmu no direitu atu hala’o opozisaun tuir demokrasia;g) Sufrájiu livre, universál, diretu, sekretu, no periódiku kona-ba órgaun soberanusira, nune’e mós ba sistema reprezentasaun proporsionál nian;h) Prinsípiu ba deskonsentrasaun no desentralizasaun administrasaun nian;2.

i)Bandeira Nasionál;j)Data proklamasaun independénsia nasionál nian;

Asuntu sira iha alinea c), no i) bele iha revizaun husi referendu nasionál, tuir lei
haruka.
Artigu 157.o(Limite sirkunstansiál revizaun nian)

Wainhira iha-hela estadu serku eh emerjénsia nia laran, labele hala’o hahalok revizaun ruma ba
Lei-Inan.
PARTE VII
LIAFUAN IKUS NO TEMPU-LEET NIAN
Artigu 158.o(Tratadu, akordu no aliansa sira)
1. Konfirmasaun, adezaun no ratifikasaun konvensaun, tratadu, akordu eh aliansa bilaterál
eh multilaterál sira, órgaun kompetente ida-idak mak sei deside kazu ba kazu, molok
Lei-Inan tama iha vigór.

50

2. Repúblika Demokrátika Timór-Leste nian la kesi-metin ho tratadu ruma, akordu ka
aliansa, ne’ebé hakotu molok Lei-Inan tama iha vigór, ne’ebé la iha konfirmasaun ka laratifikadu ka la iha adezaun, tuir lei númeru 1.
3. Repúblika Demokrátika Timór-Leste nian la hatene hahalok ruma ka kontratu kona-ba
rekursu naturál sira-ne’ebé hateten tiha ona iha númeru 1 artigu 139 ne’ebé hakotu ka
pratika molok Lei-Inan tama iha vigór ne’ebé la iha konfirmasaun hosi órgaun ne’ebé
iha kompeténsia.
Artigu 159.o(Lian serbisu nian)
Lian indonéziu no inglés nu’udar lian serbisu nian, ne’ebé uza iha administrasaun públiku
hamutuk ho lian ofisiál sira, bainhira presiza.
Artigu 160.o(Krime boot sira)Hahalok sira-ne’ebé halo husi loron 25 Abríl tinan 1974 to’o loron 31 Dezembru tinan 1999,
ne’ebé bele konsidera nu’udar krime hasoru umanidade, jenosídiu ka funu nian, nia
prosedimentu kriminál tenke hala’o iha tribunál nasionál ka internasionál sira.
Artigu 161.o(Hasai riku-soin latuir lei)
Hasai riku-soin móveis ka imóveis latuir lei, ne’ebé halo molok Lei-Inan ne’e tama iha vigór,
sei haree tuir nu’udar krime no tenke hakotu tuir Lei-Inan no lei-oan haruka.
Artigu 162.o(Rekonsiliasaun)
1. Kompete ba Komisaun Simu, Lia-Loos no Rekonsiliasaun nian hala’o knaar ne’ebé
UNTAET nia Regulamentu No. 2001/10 fó ba nia.
2. Bainhira presiza, Parlamentu Nasionál bele halo fali difinisaun ba kompeténsia,
mandatu no objetivu sira Komisaun ne’e ninian.
Artigu 163.o(Organizasaun Judisiál iha Tempu-leet)
1.

Instánsia judisiál koletivu ne’ebé iha Timór-Leste, ne’ebé juís nasionál nointernasionál sira integra, ho kompeténsia atu halo julgamentu ba krime boot sirane’ebé ema halo husi 1 Janeiru to’o 25 Outubru 1999 hala’o nafatin ba tempu
ne’ebé presiza duni atu remata prosesu sira-ne’ebé halo hela investigasaun ba.

2.

Organizasaun judisiáriu ne’ebé iha Timór Leste laran bainhira Lei-Inan ne’e tama
iha vigór sei la’o nafatin to’o wainhira sistema judisiáriu foun harii no hahú nia
knaar.
Artigu 164.o(Kompeténsia Tempu-leet Tribunál Supremu Justisa nian)1.

Wainhira Tribunál Supremu Justisa nian hahú tiha ona nia knaar maibé seidauk harii
tribunál hirak ne’ebé temi sai iha Artigu 129, Tribunál Supremu Justisa nian ho
tribunál judisiária sira maka sei kaer kompeténsia ne’e.

51

2.

To’o loron ne’ebé Tribunál Supremu Justisa nian harii no hala’o ona nia knaar,
Instánsia Judisiál Boot liu iha organizasaun judisiál ne’ebé iha Timór-Leste laranmaka sei hala’o podér sira-ne’ebé Lei-Inan fó ba tribunál ne’e.

Artigu 165.o(Direitu uluk nian)Lei no regulamentu sira-ne’ebé hala’o hela iha Timór-Leste sei aplika nafatin, bainhira sira la
iha alterasaun ka revogasaun ba sasán hotu-hotu ne’ebé la hasoru Lei-Inan no prinsípiu sirane’ebé konsigna iha nia laran.
Artigu 166o
(Inu Nasionál)
Wainhira lei-oan seidauk aprova inu nasionál tuir Artigu 14, númeru 2, iha serimónia nasionál
sei hananu melodia “Pátria, Pátria, Timor-Leste a Nossa Nação”.
Artigu 167.o(Transformasaun Asembleia Konstituinte nian)1.

Asembleia Konstituinte fila-an ba Parlamentu Nasionál bainhira Repúblika nia LeiInan tama iha vigór.

2.

Parlamentu Nasionál iha Deputadu na’in ualunulu resin ualu, iha de’it mandatu
dala uluk ne’e nia laran.

3.

Prezidente Asembleia Konstituinte hala’o nafatin nia knaar to’o Parlamentu
Nasionál hala’o eleisaun ba nia Prezidente, tuir Lei-Inan haruka.

Artigu 168.oGovernu Tempu-leet ba rua
Tuir UNTAET nia regulamentu 2001/28, governu nomeadu sei hala’o nia knaar to’o governu
konstitusionál ba dalauluk simu pose hosi Prezidente-Repúblika, tuir Lei-Inan haruka.
Artigu 169.o(Eleisaun prezidensiál 2002 ninian)Prezidente-Repúblika ida-ne’ebé hili tuir UNTAET nia Regulamentu No. 2002/01, sei kaer
kompeténsia no halo tuir mandatu ne’ebé mai iha Lei-Inan.

Artigu 170.o(Lei-Inan tama iha vigór)
Repúblika Demokrátika Timór-Leste nia Lei-Inan tama iha vigór iha loron 20 fulan Maiu tinan
2002.

52